Analisis Teknikal USD/JPY – Timeframe H1 – 19/04/2018

Jika diperhatikan di timeframe daily, USD/JPY kini berada di sekitar zone resistance mingguan dan secara teknikalnya selagi ia tidak breakout harga 107.80, potensi masih ke arah penurunan dari sudut skop pergerakan yang besar.
 Dan di timeframe H1 ini menunjukkan ia telah breakout trendline bullish sejak Selasa lalu dan ia berkemungkinan berpotensi untuk bearish sekiranya tidak breakout Key Resistance hari ini. Sekiranya ia bearish target terhampir adalah pada sekitar harga Key Support iaitu 107.14 dan jika breakout ia akan bearish ke harga yang lebih rendah 106.90.
Walaubagaimanapun, jika ia breakout 107.80, USD/JPY akan mulai mengorak langkah untuk bullish ke harga lebih tinggi pada minggu hadapan. Oleh itu, penting untuk memperhatikan USD/JPY ketika ini samaada ia akan breakout ataupun sebaliknya.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Kenapa GOLD Dijangka Bakal Melonjak Semula?

Dagangan awal minggu menyaksikan pergerakan perlahan harga emas setelah mendatar pada penghujung minggu lalu.
Namun pelabur bakal menjangkakan harga emas akan kembali melonjak semula pada minggu ini.
Hal ini didorong oleh faktor jangkaan penyusutan US dolar yang berterusan susulan Kongres AS menangguhkan perbincangan mengenai pakej rangsangan ekonomi dan bercuti selama sebulan.
Kegagalan dalam mencapai kesepakatan rundingan akan terus mengurangkan keyakinan para pelabur terhadap ekonomi terbesar di dunia itu di samping kebimbangan terhadap gelombang baru Coronavirus.
Pada carta harga emas XAU/USD, harga bergerak di sekitar paras 1950.00 berhampiran paras sokongan Moving Average 50 (MA50) pada rangka masa 1 jam pergerakan harga.
Berkemungkinan harga akan meneruskan kenaikan menuju semula ke paras 2000.00 sebelum menguji dahulu zon tumpuan harga tersebut.
 Kenaikan lebih tinggi akan menuju semula ke paras resistance tertinggi sepanjang masa yang direkodkan, iaitu sekitar ketinggian 2070.00.
Namun jika sentimen pasaran kembali pulih dengan perkembangan positif berkenaan vaksin, dagangan emas sebagai safe-haven akan terus menyusut.
Harga emas boleh jatuh semula ke bawah paras 1900.00 sehingga harga menguji paras sokongan pada sekitar 1870.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Sentimen Semasa Pasaran Kewangan Global Setakat Malam Ini

US dolar mengekalkan pengukuhannya pada Selasa yang terus menekan emas. Walaupun emas membuat pembetulan harga, tetapi ia masih dilihat begitu terhad yang hanya mencapai level fibo 23.6.
Harga emas kekal di bawah tekanan sejak jatuh dari paras tertinggi awal Jun lalu. Pada Isnin harga komoditi berharga ini susut berikutan kombinasi antara pengukuhan US dolar dan peningkatan hasil-bon ditambah lagi dengan keuntungan yang dicatat dalam pasaran ekuiti yang membawa emas ke paras terendah tujuh minggu lalu.
Apa yang membantu pembetulan harga (correction) emas pada hari ini adalah disebabkan oleh ujian peluru berpandu Korea Utara yang disasarkan ke kawasan perairan Jepun. Hal ini memberi ketidaktentuan dalam pasaran Asia apabila majoriti indeks saham utama Asia merosot pada Selasa.
 US dolar secara keseluruhan mengekalkan pengukuhan yang mengurangkan sokongan kepada emas di mana Usd/Jpy mendapat semula momentum selepas jatuh ke paras terendah hari ini di 112.73.
Pembetulan harga ke bawah (correction lower) oleh hasil-bon US dengan sedikit kemerosotan dalam pasaran ekuiti masih gagal menyokong pengukuhan emas yang berterusan pada awal sesi dagangan Selasa.
Peningkatan dalam harga adalah terhad disebabkan permintaan emas yang semakin berkurangan, khususnya dengan bukti pelabur jangka panjang yang keluar daripada pegangan komoditi ini.
Keadaan dagangan dilihat akan bergerak perlahan hari ini dengan penutupan pasaran US sempena hari kemerdekaan. Kita dijangka akan melihat pergerakan besar menjelang Rabu dalam sesi US apabila minit mesyuarat FOMC dikeluarkan dan seterusnya pada Jumaat dengan laporan NFP.


GBP/USD Mula Pamerkan Corak Awal Trend Penurunan

Berbeza dengan dagangan Pound Sterling pada minggu lalu yang berakhir dengan ‘happy ending’, sebaliknya pula situasi pada awal minggu ini apabila mata wang Britain tersebut didagangkan susut semula.
Pada minggu lalu, pelabur menyambut baik laporan persetujuan rundingan telah dicapai oleh kedua-dua pihak apabila isu perikanan yang menjadi kontroversi sebelum ini telah menemui jalan penyelesaian.
Pada carta harga pasangan GBP/USD minggu lalu melihatkan harga melonjak ke zon resistance 1.36000 semula.
Namun pada awal dagangan pada minggu ini kembali melihatkan corak penurunan harga mula terbentuk semula selepas harga turut turun di bawah paras halangan Moving Average 50 (MA50) pada rangka masa 1 jam pergerakan harga.
Hal ini dipercayai kerana pelabur yang meneliti situasi rundingan Brexit yang diumumkan pada hujung minggu. Dokumen perjanjian dengan lebih 1,200 muka surat tersebut masih menunjukkan beberapa isu utama tidak diselesaikan.
Kebimbangan terhadap rundingan ini turut memberi tekanan semula terhadap mata wang Euro selepas berjaya bergerak kukuh berbanding US dolar semalam.
Harga pada carta GBP/USD semalam juga telah pamerkan 140 pips penurunan harian dengan zon 1.35000 turut berjaya ditembusi.
 Menyambung dagangan pada sesi Asia hari ini (Selasa), harga kembali membuat kenaikan menuju semula ke paras 1.35000, namun penurunan harga akan terus dijangkakan.
Penurunan harga yang diteruskan bakal menguji pula zon tumpuan pada 1.34000 sebelum penurunan lebih rendah akan menuju sekitar zon 1.33000.
Sebaliknya jika sentiment rundingan Brexit kembali positif, harga berkemungkinan pamer lonjakan semula selepas melepasi zon harga 1.35000.
Zon resistance 1.36000 yang gagal ditembusi untuk 2 minggu berturut-turut akan kembali diuji semula untuk kenaikan seterusnya.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Event-Event Berimpak Besar Bagi Minggu 9-13 Januari 2017!

Pada minggu lepas laporan pekerjaan di Amerika Syarikat menunjukkan pertumbuhan pekerjaan yang agak lemah berbanding jangkaan awal. Namun begitu, data gaji yang memainkan peranan penting dalam laporan tersebut tetap menunjukkan 2.9 peratus keuntungan tahunan. Data ini juga membuktikan bahawa pasaran buruh AS telah pulih sepenuhnya.
Bagi minggu 9-13 Januari, pasaran dikatakan akan menumpukan perhatian terhadap data runcit AS dan data PPI yang juga dari AS. Selain dua data ini, kami senaraikan 5 event penting sepanjang minggu yang perlu anda beri perhatian :
1.Laporan Inventori Minyak Mentah (Rabu, 11.30pm)
Data ini telah menguncup dengan ketara pada enghujung tahun 2016 berikutan penurunan sebanyak kira-kira 7 juta tong. Walaupun begitu, stok petrol dan produk tapisan kekal menunjukkan lonjakan. Arab Saudi juga minggu lepas telah bersetuju untuk menaikkan harga minyak setelah OPEC bersetuju untuk mengurangkan output bermula bulan ini.

 Laporan Tuntutan Pengangguran AS (Khamis, 9.30pm)

Bilangan rakyat Amerika yang memfailkan tuntutan faedah pengangguran awal semakin susut minggu lalu serta menghampiri paras terendah yang pernah dicatat sepanjang tempoh 43 tahun. Angka ini juga mengesahkan bahawa sektor buruh AS berada pada tahap yang baik setakat ini. Bagi minggu berakhir 31 Disember lalu, jumlah pengangguran menurun seramai 28,000. Pasaran buruh kekal berada pada tahap 300,000 dengan pasaran yang semakin mengukuh sepanjang 96 minggu berturut-turut.

 Data Jualan Runcit (Jumaat, 9.30pm)

 Jualan runcit dilapor berkembang kurang dari ramalan pada bulan November berikutan kenaikan kukuh dalam tempoh dua bulan sebelumnya. Pada bulan ini, ahli ekonomi menjangkakan keuntungan jualan sebanyak 0.1 peratus dan jualan teras tidak termasuk jualan kereta meningkat sebanyak 0.2 peratus.

 Data PPI AS (Jumaat, 9.30pm)

Data harga pengeluar meningkat pada bulan November berikutan peningkatan kos perkhidmatan dan tekanan inflasi yang semakin meningkat. Harga barangan juga meningkat sebanyak 0.4 peratus sekali gus mencatat keuntungan terbesar sejak Jun. Dalam tempoh 12 bulan sehingga Oktober, IHPR melonjak sebanyak 1.3 peratus sejak November 2014. Dalam masa yang sama, harga pengeluar telah memulih daripada kejatuhan sebelum ini setelah harga minyak diramal akan mengimbangi kesan deflasi.

 Sentimen Pengguna AS (Jumaat, 11.00pm)

Indeks ini telah mencapai 98 mata asas berbanding 93.8 yang direkod pada November. Pakar ekonomi pada bulan ini juga meletakkan sasaran kenaikan sederhana sehingga 94.3 berikutan kejutan kemenangan Trump sebegai Presiden AS yang baru. Pengguna dilihat meletakkan harapan tinggi tarhadap dasar ekonomi yang telah direncanakan Trump sebelum ini.
Bagi update semasa, jangan lupa ikuti perkembangan terkini bersama-sama kami sepanjang minggu ini!
Sumber : Forex Factory

Kenaikan Logam Kuning Ini Perlu diberi Perhatian!


Jepun tidak senang duduk selepas Brexit

Sejak minggu lalu kami banyak bercerita mengenai matawang Pound dan Euro ekoran peristiwa referendum. Mengulas mengenai Japanese Yen pula, USD/JPY dilihat berada dalam keadaan consolidate  atau sideway dalam kadar 190 pips.
JPY dilihat terus mengukuh kerana peranannya sebagai safe haven semasa Brexit masih belum berakhir dan ini menimbulkan kerisauan kepada Jepun.
Ia adalah kerana ekonomi Jepun  bergantung kepada sektor eksport dan apabila Yen menguat, urusniaga eksport bakal berkurang kerana harga barangan yang mahal.
Ditambah pula dengan devaluation matawangan CNY yang menyebabkan persaingan antara Jepun dan China semakin ketara. Makin lemah CNY dan makin kuat JPY maka pelabur, pemilik bisnes dan pengguna akan membeli barangan daripada China melebihi Jepun.
Ini sekaligus memungkinkan masuk campur daripada Bank of Japan. Walaupun begitu, campur tangan daripada central banks jarang-jarang berlaku dan apa yang BoJ boleh lakukan untuk merendahkan matawangan mereka adalah dengan merendahkan interest rate ataupun pelonggaran QE yang akan digabungkan dengan pemotongan cukai dan lebihkan perbelanjaan.
 Namun begitu, perkara itu dijangka tidak akan berlaku sehingga selepas Upper House Election pada 10 Julai nanti.
Dan dilihat para pelabur dalam keadaan tidak pasti terhadap matawang ini dan JPY akan berada dalam keadaan neutral.
Dijangkakan USD/JPY akan ke paras 104 mahupun 105 sehinggalah BoJ mengumumkan pelonggaran QE.
Perkembangan matawangan lain :

Euro
US Dollar
Japanese Yen
Pound Sterling
New Zealand, Australia & Canadian Dollar


A.S Kenakan Sekatan Terhadap Syarikat-syarikat Yang Berurusan Dengan Iran

Rentetan daripada ucapan Presiden Amerika Syarikat Donald Trump selepas serangan peluru berpandu oleh Iran baru-baru ini, Washington mengumumkan sekatan ke atas empat syarikat yang dikatakan telah membantu mengeksport beratus-ratus juta dolar minyak petroleum dan petrokimia dari Iran.
Pada Khamis, Jabatan Perbendaharaan A.S telah menyenaraihitamkan Triliance Petrochemical Co. Ltd. yang berpangkalan di Hong Kong, Sage Energy HK Limited dan Peakview Industry Co. Limited berpangkalan di China, serta Beneathco DMCC dari Dubai kerana berurusan dengan National Iranian Oil Co.
Sekatan ini akan membekukan semua aset yang dipegang oleh syarikat-syarikat yang berada di bawah bidang kuasa Amerika Syarikat, secara amnya menghalang syarikat atau individu negara itu daripada berurusan dengan mereka.
 Sementara institusi kewangan asing yang didapati berurusan dengan mereka pula akan dikenakan tindakan tegas, menurut Jabatan Perbendaharaan A.S.
Di samping itu, A.S juga mengenakan sekatan terhadap dua syarikat lain iaitu Jiaciang Industri Hong Kong Ltd dan Shandong Oiwangwa Petrochemical Co Ltd, serta dua individu, Ali Bayandrian yang dikaitkan dengan Triliance Petroleum dan Zhiqing Wang seorang warga China dikaitkan dengan Shandong Oiwangwa.
Setiausaha Perbendaharaan A.S Steven Mnuchin dalam satu kenyataan berkata sektor petrokimia dan minyak petroleum Iran merupakan sumber utama yang menyumbang kepada kegiatan pengganas global dan membolehkan penggunaan keganasan terhadap rakyat sendiri.
Ketegangan antara dua negara itu telah meningkat sejak A.S meninggalkan perjanjian nuklear Iran 2015 yang disusuli dengan pengenaan semula sekatan ekonomi ke atas Iran dan menyaksikan beberapa siri serangan peluru berpandu sehingga mengorbankan Komander Iran Qassem Soleimani.


Analisis GOLD – Keputusan NFP AS Dinanti, Ke Mana Arah Sebenar?

Pada carta harga XAU/USD yang mengukur nilai emas berbanding USD tampaknya telah menampilkan terjunan menghampiri 200 pips ketika sesi New York (Khamis) sebelum kembali merekod peningkatan.
Yakni yang mana peningkatan tersebut sama sekali telah bergerak semula pada zon tumpuan pelabur iaitu pada zon 1800.00 dan di atas paras rintangan Moving Average 50 (MA50) untuk petanda bullish.
Namun demikian, harga emas dilihat telah memulakan pergerakan yang perlahan pada dagangan hari ini (Jumaat) sebelum sedikit rancak ketika sesi Eropah dan menjelang pembukaan sesi New York kelak.
Dagangan emas tampaknya terkesan ekoran penerbitan data PMI perkhidmatan ISM Amerika Syarikat (AS) memaparkan bacaan positif serta laporan tuntutan pengangguran yang menunjukkan pengurangan.
Akan tetapi prospek inflasi yang dinyatakan oleh bank-bank pusat utama serta kemerosotan yang dicatatkan oleh dolar greenback sedikit sebanyak telah membantu harga emas untuk kekal stabil.
Sungguhpun begitu, terbitan laporan data pekerjaan NFP Amerika Syarikat (AS) yang bakal diterbitkan pada sesi New York malam ini akan menentukan hala tuju pergerakan harga emas yang lebih jelas lagi.
 Sasaran berikutnya akan kekal diperhatikan pada zon RBS (resistance become support) 1800.00 untuk ditembusi sebelum jangkaan mampu menjejaki zon sokongan 1760.00 andai kata laporan NFP kukuh.
Namun zon sokongan itu akan dinilai susulan zon tersebut pernah membantu lonjakan harga sebelum ini dan penurunan lebih rendah bakal menyaksikan harga menuju ke zon sokongan 1760.00.
Kebarangkalian untuk harga memulakan langkah lonjakan akan dilihat jikalau harga mampu mendaki lebih garang untuk mencapai zon SBR (support become resistance) 1830.00 dan mengatasi MA50 itu.
Bayangan yang ketara untuk mempamer perubahan trend bullish bakal disaksikan andai kata harga berupaya menuju ke zon SBR yang selanjutnya pada 1850.00 yang juga paras ketinggian 11 bulan.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Apa Yang Berlaku Pada Pasaran – Mampukah US Dolar Terus Mengganas?

US dolar kembali bertenaga dengan berjaya memangkah kerugian semalam dan matawang Euro pula mengukuh untuk hari kedua pada hari Selasa apabila sentimen risiko mula pulih sebahagiannya selepas penjualan dalam kalangan para pedagang dan pelabur di pasaran global.
Matawang utama kebanyakkan terkesan pada hari Isnin berikutan lonjakan dalam kes Covid-19 varian Omicron yang boleh mendorong kepada pengenaan semula sekatan ekonomi. Hal ini telah menimbulkan kebimbangan terhadap prospek ekonomi jangka terdekat.
Keadaan tambah membimbangkan apabila Senator AS Joe Manchin, menyatakan bahawa beliau tidak akan menyokong pakej rangsangan yang mendorong penjualan di pasaran global. Namun pada hari ini, beliau mengumumkan perubahan pandangan dengan mengemukan cadangan untuk menyokong bil fiskal Presiden Joe Biden bernilai $1.75 trilion. Hal ini secara tidak langsung telah mengubah persepsi para pemain pasaran.
 Indeks US dolar yang mengukur US dolar berbanding matawang utama kukuh sedikit sebanyak 0.1% kepada paras 96.42.
Pelabur masih kekal yakin pada prospek dolar AS dengan data kedudukan terkini berhampiran tahap tertinggi mereka dalam tempoh lebih dua tahun.
Dolar Australia, yang merupakan antara mata wang yang paling teruk terjejas berikutan korelasi tingginya dengan prospek ekonomi global, melantun pada hari Selasa, menamatkan kejatuhan dua hari berturut-turut. Matawang Euro pula mengukuh lebih tinggi kepada paras dagangan $1.1293 berbanding US dolar.
Akhir sekali lebih mengejutkan matawang lira Turki melonjak 15% lebih tinggi pada hari Selasa, melanjutkan pemulihan bersejarahnya daripada rekod terendah, selepas Presiden Tayyip Erdogan mendedahkan rancangan yang dikatakannya akan menjamin deposit mata wang tempatan terhadap turun naik pasaran.


Analisis Teknikal EUR/USD – Timeframe H1 – 28/12/2018

Suasana dalam pasaran kembali dilihat berisiko apabila ketegangan perang dagang antara Amerika Syarikat dan China kembali meningkat dan menjadi tumpuan pasaran. Pentadbiran Trump dilaporkan sedang mempertimbangkan arahan untuk menyekat syarikat-syarikat di Amerika Syarikat daripada menggunakan produk Huawei Technologies dan ZTE. Matawang USD kembali didagangkan berisiko ekoran turut dipengaruhi oleh faktor data domestik yang lemah daripada jangkaan pasaran. Jika diteliti pergerakan harga pada chart pasangan matawang EUR/USD pada dagangan semalam, harga yang membuat kenaikan melepasi paras Magic Pivot kemudiannya menguji paras resistance MagicR1 pada indicator Moshed Magic Line semalam sebelum kembali pantul semula ke paras Magic Pivot. Seterusnya, harga kembali melonjak sehingga mencapai paras ketinggian harian sekitar resistance MagicR2 sebelum menutup dagangan sesi New York sedikit rendah dari paras tersebut.
Pada sesi pasaran Asia dagangan Jumaat, harga menunjukkan kenaikan diteruskan mengatasi paras ketinggian yang dicapai semalam dan menuju ke paras resistance 1.1472 (MagicR1). Jika harga terus membuat kenaikan lebih tinggi dari paras tersebut, jangkaan kenaikan seterusnya akan menuju pula ke paras resistance pada 1.1516 (MagicR2) untuk harga mengatasi paras ketinggian yang dicapai pada dagangan minggu lalu. Lonjakan lebih tinggi harga dari paras itu akan mencatatkan paras ketinggian yang baru pada chart EUR/USD berkemungkinan mencapai paras sekitar 1.1577 (MagicR3).
Namun jika USD kembali mengukuh pada dagangan hari ini, harga berkemungkinan akan ditekan semula ke paras lebih rendah dan turun melepasi paras Magic Pivot 1.1411 hari ini. Kemudian, jangkaan penurunan harga yang diteruskan akan menuju ke paras support terdekat yang berada di 1.1367 (MagicS1) sebelum meneruskan lagi penurunan lebih rendah harga ke paras tumpuan sekitar support 1.1306 (MagicS2). Seterusnya, pasaran akan menunggu reaksi harga pada penurunan seterusnya untuk menguji paras 1.1262 yang berada di zon support semasa pada chart EUR/USD jika harga berjaya kekalkan momentum penurunannya.
 Kawal dagangan anda untuk hari-hari terakhir dagangan tahun 2018 ini dengan kecairan yang rendah dalam pasaran bakal menyebabkan pergerakan harga sukar dijangka. Gunakan indicator Moshed Magic Line untuk melihat paras-paras tumpuan harga pada chart EUR/USD anda bagi memudahkan analisis teknikal harian.

Paras support: 1.1367, 1.1306, 1.1262.
Paras resistance: 1.1472, 1.1516, 1.1577.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Jika Perkara Ini Pun Tidak Dapat Dibuat, Jangan Mimpi Nak Berjaya

Joe Flizzow – Kalau gagal merancang itu merancang untuk gagal.
Menjadi seorang trader yang mempunyai kerja sepenuh masa dari pagi hingga petang, masa yang ada untuk lihat chart, rangka trading plan sangat terhad.
Menyusun aset yang paling berharga anda iaitu masa sangatlah penting dan jika susunan masa sudah ada, disiplin pula yang diperlukan.
Trader yang bekerja sepenuh masa sebenarnya boleh menyusun masa dengan betul untuk menjadi trader yang berjaya.
Masa yang diperuntukkan satu hari untuk trade adalah minimum dan boleh dilakukan.
Ia adalah seperti di bawah :
Malam Sebelum :Sesuatu trading tidak bermula pada pagi apabila pasaran dibuka namun pada waktu petang/malam sebelumnya, Jika mahu trade hari ini, semalam mestilah sudah mempunyai trading plan yang cantik.
Pagi Sebelum Kerja : Bangun pagi, sarapan bersama keluarga. Elakkan daripada membuka platform trading sebelum selesai semua ini.
Selesainya sarapan, mandi dan lain-lain, barulah buka platform trading, analisa apa yang berlaku dengan berita, pergerakan harga dan seiringkan dengan trading plan yang dibuat semalam, adakah harga bergerak ke harga yang dilihat sebagai setup.
Adakah setup yang dilihat memenuhi kriteria yang perlu? Adakah hari tersebut ada berita impak tinggi? Jika buka position, bagaimanakah cara menguruskannya?
Semasa Di Kerja : Sangatlah disarankan untuk tidak trade menggunakan telefon pintar semasa di kerja.
 Menurut penganalisa luar negara, kebanyakan trader yang trade menggunakan telefon pintar boleh menjadi kesilapan asas pertama untuk gagal dalam trading.
Pendekatan set-and-forget dilihat lebih mempunyai kelebihan daripada mereka yang matanya melekat pada chart sepanjang hari.
Selepas Kerja : Pulang ke rumah pada jam 6 petang selepas punch out, elakkan daripada terus melihat chart. Luangkan masa sekejap dengan keluarga untuk makan malam dan berehat.
Dan apabila sudah bersedia untuk trade, ia bergantung kepada pilihan anda gaya trading yang anda pilih.
Jika anda seorang scalper, fokuskan 1-2 jam betul-betul untuk in-position dan jika anda seorang swing trader, waktu yang diambil mungkin hanya sebentar untuk melihat setup yang sesuai.
Jika jumpa setup yang menarik, catatkan.
Sebelum Tidur : Setelah selesai trade atau sediakan trading plan, update trading journal dan tulis apa yang berlaku dengan trade hari itu.
Tidak mempunyai trading journal antara kesilapan terbesar para trader.
Hujung Minggu : Hujung minggu menentukan adakah anda akan berjaya atau tidak dalam trading iaitu dengan melihat apakah yang dilakukan selama 2 hari tidak bekerja. Adakah menambah ilmu trading atau hanya berehat berhibur tanpa usaha.
Kesimpulan : Rancanglah trade sebelum memulakan trade. Semak chart sebelum in-position dan elakkan trade menggunakan telefon pintar.
Perkakas paling berharga adalah trading plan dan trading journal.
Nak berjaya perlukan 1001 usaha bukan 1 alasan.


Mesyuarat Dasar Monetari Bank Pusat Eropah Akan Menjadi Tumpuan Pelabur Pada Sesi New York Sebentar Nanti

Pasaran sesi Asia dan permulaan Eropah hari ini didagangkan agak pasif menjelang keputusan kadar faedah European Central Bank (ECB) dan juga sidang media dimana masing-masing dijadualkan akan berlangsung pada jam 8:45 dan 9:30 malam waktu Malaysia.
Bermula daripada sesi Asia, Australia diniagakan tinggi selepas data jualan runcit mencatatkan kenaikan daripada bacaan sebelum ini iaitu pada 0.1% daripada -0.4%. Bukan itu sahaja, Aussie juga disokong oleh angka imbangan perdagangan yang surplus sebanyak AUD 4.55 bilion untuk Januari 2019 daripada 3.77 bilion pada bulan sebelumnya.
 Seterusnya di Eropah, pertumbuhan ekonomi zon Eropah disahkan pada 0.2% pada suku tahun keempat 2018, sedikit lebih tinggi daripada tempoh sebelumnya sebanyak 0.1%. Perkembangan itu didorong oleh eksport yang meningkat, penggunaan isi rumah yang menaik dan kenaikan dalam pelaburan tetap serta perbelanjaan awam.
Beralih dalam perkembangan di UK pula, pasaran menjangkakan undian Perdana Menteri Theresa May pada 12 Mac ini pada peringkat parlimen dijangka gagal sekaligus bakal menimbulkan lagi kebimbangan terhadap isu Brexit.
Menjelang pembukaan pasaran New York, pelabur akan menumpukan perhatian terhadap mesyuarat dasar monetari Bank Pusat Eropah (ECB) dimana unjuran pasaran bahawa ECB akan mengekalkan dasar monetari sedia ada dan menurunkan sasaran pertumbuhan ekonomi serta memberikan isyarat mengenai peningkatan dalam rangsangan untuk memudahkan pinjaman di zon Eropah.


USD/CAD Mampu Breakout Zon Support 1.32500 Jika Momentum Positif Loonie Dikekalkan

Matawang komoditi dolar Kanada kekal didagangkan stabil disokong oleh faktor laporan data pekerjaan Kanada yang positif dikeluarkan pada lewat minggu lalu.
Laporan tersebut yang dikeluarkan bersama laporan pekerjaan NFP Amerika Syarikat pada Jumaat lalu mencatatkan pertambahan pekerjaan yang positif dengan angka 27,700 pekerjaan berbanding jangkaan penurunan kepada 5,000 pekerjaan untuk bulan Mei.
Sementara, kadar pengangguran mencatatkan bacaan yang mengejutkan dengan penurunan kepada 5.4% berbanding jangkaan kekal pada 5.7% seperti sebelum ini. Angka tersebut merekodkan bacaan terendah sejak laporan mula diterbitkan sejak tahun 1976.
Selain itu juga, Loonie turut disokong oleh kestabilan pasaran minyak mentah. Harga minyak mentah global juga kembali dilaporkan pulih dimana negara-negara pengeluar OPEC dan juga Rusia akan mengadakan persidangan pada penghujung bulan ini bagi menetapkan polisi bekalan minyak mentah untuk mengawal harga minyak dalam pasaran.
Jika dilihat pergerakan harga bagi matawang Loonie berbanding dolar USD, harga berjaya mencatatkan penurunan ke paras terendah yang baru pada Jumaat dengan laporan pekerjaan bagi kedua-dua negara mencatatkan bacaan yang berlawanan.
Pergerakan harga USD/CAD pada dagangan semalam dilihat mendatar di atas paras support 1.32500 dari awal sesi Asia bermula semalam sehingga kembali bersambung semula pada sesi Asia hari ini.
 Sesi Asia hari ini melihatkan harga bergerak perlahan di sekitar paras Magic Pivot 1.3262 dengan dan masih menguji zon support 1.32500 sehingga ke sesi pasaran Eropah petang ini.
Jika harga berjaya breakout support tersebut, penurunan harga berkemungkinan bakal mencecah ke paras terendah yang baru di sekitar 1.32000 yang juga merupakan paras support (MagicS3) pada indicator Moshed Magic Line hari ini.
Namun jika harga kembali membuat kenaikan semula, jangkaan paras-paras resistance pada indicator Moshed Magic Line bakal dilepasi oleh harga sebelum menuju ke paras 1.33600 untuk harga menguji zon SBR (support become resistance) tersebut.
Lihat gambar chart pasangan matawang USD/CAD di bawah untuk rujukan teknikal analisis anda. Perhatikan paras support dan resistance pada indicator Moshed Magic Line untuk membantu anda mengawal risiko dalam dagangan.

Paras support: 1.3243, 1.3218, 1.3199.
Paras resistance: 1.3287, 1.3305, 1.3330.


Sasaran Harga Emas Menuju Paras $1900 Semula?

Harga emas kekal tampil pamerkan kejatuhan menuju dagangan penghujung minggu selepas paras tertinggi mingguan mencapai paras $1992 per auns pada Selasa.
Pada dagangan Rabu, harga pamerkan penurunan harga sekitar 400 pips pada carta XAUD/USD yang mengukur nilai emas berbanding US dolar.
US dolar yang kian mendapat rentak pengukuhan terus menjadi faktor penurunan harga emas dalam pasaran di samping sentimen pasaran.
Data tinjauan perkhidmatan Amerika Syarikat (AS) oleh ISM akan menjadi tumpuan pelabur di sesi New York hari ini sebelum tumpuan seterusnya terarah pada laporan data pekerjaan NFP.
Sementara itu, pelabur berwaspada terhadap kemungkinan hubungan antara AS dan China kembali tegang semula. China menyatakan akan mengambil tindakan yang sepatutnya susulan sekatan terbaru AS terhadap pegawai diplomat China.
Sentimen berisiko pasaran berpotensi untuk melonjakkan semula harga emas dalam pasaran berikutan pelabur yang mungkin beralih pelaburan ke aset lebih selamat.
Namun buat waktu ini, harga emas masih lagi memaparkan momentum penurunan.
Harga pada carta XAU/USD kekal bergerak di bawah paras halangan Moving Average 50 (MA50) untuk pergerakan 1 jam harga yang menunjukkan trend bearish.
 Penurunan harga semalam mencecah paras $1933 di sesi New York sebelum harga menutup dagangan sedikit tinggi.
Kenaikan bersambung di awal sesi Asia pagi ini sebelum harga kembali turun semula selepas menguji zon SBR (support become resistance) sekitar $1950.
Setakat awal sesi Eropah, harga telah mencecah penurunan ke paras sekitar $1927 dan dijangka penurunan harga akan masih diteruskan ke sesi New York.
Penurunan lebih rendah harga emas dijangkakan menuju zon support pada paras harga $1900.
Sebaliknya jika harga emas kembali melonjak, zon RBS pada paras $1950 akan diuji sebelum paras seterusnya adalah pada ketinggian $1975.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Sentimen Terkini Pasaran Forex: Hasil Perjumpaan Trump-Kim

Matawang US dolar meneruskan pengukuhan kepada paras tertinggi 3 minggu berbanding yen selepas Presiden U.S., Donald Trump dan pemimpin Korea Utara, Kim Jong Un menandatangani surat “komprehensif” pada sidang kemuncak bersejarah yang bertujuan denuclearization semenanjung Korea.
Menurut Trump, pertemuan di Singapura itu telah berjalan lebih baik dari jangkaan dan beliau menjangkakan proses denuclearization akan bermula lebih cepat dari jangkaan.
Pertemuan itu merupakan satu peristiwa penting bagi pasaran dunia selepas beberapa bulan kedua-dua negara tersebut saling bertelingkah dan menimbulkan ketegangan disebabkan n program nuklear dan peluru berpandu Korea Utara. US mengkhuatiri tujuan membangunkan peluru berpandu nuklear tersebut mampu disasarkan ke Amerika Syarikat.
 US dolar mengukuh ke paras tertinggi sejak Mei 23 iaitu pada 110.495 yen.
Kebiasaanya matawang yen disimpan seabagai safe haven semasa ketegangan politik dan kegawatan pasaran. Namun pengukuhan US dolar berbanding matawang yen ini mencerminkan keyakinan pasaran bahawa persidangan ini akan membuka pintuk kepada denuclearization.
Menurut penganalisis hasil perjumpaan Trump-Kim telah menghasilkan sentimen yang positif.
Kini tumpuan diberikan pada perjumpaan The Fed bermula Jun 12 dan dijangka akan meningkatkan lagi kadar faedah buat kali kedua pada tahun ini. Tumpuan utama, adakah bank pusat akan memberi indikasi tentang peningkatan kadar faedah sebanyak 4 kali pada tahun 2018.


US Dolar Masih Lemau, EUR/USD Meloncat Semula 200 Pips!

US dolar gagal memaparkan prestasi cemerlang menuju penghujung minggu selepas reaksi penyusutan nilai berlaku ketika mesyuarat FOMC.
Bersambung sehingga dagangan sesi New York semalam, US dolar kekal bergerak lemah dalam pasaran, namun penganalisis menjangkakan raja mata wang tersebut boleh mengukuh semula pada bila-bila masa sahaja.
Situasi penyusutan US dolar telah memberi kebanyakan mata wang utama lain dalam pasaran untuk meningkat termasuk Euro walaupun mata wang Eropah itu terkesan oleh mesyuarat mengejut yang diadakan oleh bank pusat Eropah (ECB) minggu ini.

Pada carta harga pasangan mata wang EUR/USD, harga telah membuat lonjakan semula semalam setelah pergerakan mendatar harga pada paras sokongan 1.04000.
Kenaikan harga telah mencapai paras ketinggian pada 1.06000 dengan lonjakan harian sekitar 200 pips dicatatkan.
Harga dilihat telah menembusi rintangan awal pada 1.05000 selepas melepasi halangan Moving Average 50 (MA50) pada rangka masa 1 jam di carta EUR/USD, telah memberi isyarat untuk perubahan trend harga berlaku.
 Namun, selepas mencapai paras ketinggian pada 1.06000 di sesi New York, harga mula bergerak perlahan semula berundur dari paras tersebut di penghujung sesi.
Sekiranya corak bullish harga tersebu berjaya dikekalkan untuk dagangan penutup minggu ini, kenaikan yang melepasi paras 1.06000 dijangka boleh mencapai pula ke paras 1.07000.
Meneruskan kenaikan lebih tinggi akan mendorong harga untuk kembali menuju semula ke zon rintangan tumpuan 1.08000 yang diuji pada beberapa minggu sebelum ini.
Sebaliknya, jika lonjakan tersebu gagal dikekalkan dan harga membuat penurunan semula di penghujung minggu ini, susut di bawah paras 1.05000 akan menjangkakan harga untuk kembali semula ke support 1.04000.
Penurunan lebih rendah di bawah paras tersebut akan mencatatkan paras terendah terbaru lagi minggu ini, dan berkemungkinan boleh mencecah sehingga paras 1.03000 untuk rekod terendah harga 20 tahun.
Lihat gambar carta harga pasangan EUR/USD di bawah untuk rujukan analisis teknikal.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Mampukah AUD/USD Catat Paras Ketinggian Terbaru 5 Minggu?

Sesi pasaran Asia pada Isnin masih melihatkan pergerakan perlahan harga untuk permulaan dagangan minggu ini dengan US dolar dilihat bergerak lemah dalam pasaran.
Laporan berkenaan vaksin remdesivir oleh Gilead yang berpotensi mengurangkan risiko kes jangkitan Coronavirus sehingga 62% sedikit sebanyak memberi kesan terhadap keyakinan pelabur dalam pasaran.
Namun, pelabur kekal berwaspada menantikan perkembangan terbaru di samping kes jangkitan di Amerika Syarikat terutamanya, masih mencatatkan lonjakan pada angka kes terbaru.
Sentimen pasaran sedikit pulih telah memberi kesan positif terhadap pasaran saham dan juga dagangan matawang komoditi.
Dolar Australia bergerak lebih kukuh berbanding US dolar pada sesi Asia pagi ini dengan kenaikan harga yang dipamerkan pada carta pasangan AUD/USD.
Pada minggu lalu, penurunan harga pada carta AUD/USD gagal melepasi paras support 0.69300 yang diuji sepanjang minggu. Dagangan Jumaat melihatkan harga turun lebih rendah di bawah paras halangan Moving Average 50 (MA50) pada rangka masa 1 jam pergerakan harga.
Namun permulaan dagangan minggu ini menyaksikan harga kembali bergerak di atas paras MA50 tersebut yang memberi isyarat awal trend bullish.
 Zon SBR (support become resistance) di atas paras 0.69700 diuji pada awal sesi Eropah untuk harga meneruskan kenaikan lebih tinggi menuju semula paras resistance 0.70000.
Jika kenaikan berjaya diteruskan dan harga melepasi resistance 0.70000 tersebut, paras ketinggian terbaru 5 minggu bakal dicatatkan berkemungkinan menuju sekitar paras 0.70800.
Namun jika harga kembali membuat penurunan semula, paras support minggu lalu di zon RBS (resistance become support) akan diuji semula.
Harga yang berjaya turun menembusi zon tersebut akan menuju zon RBS lebih rendah sekitar 0.68900 sebelum menuju zon support di bawah paras 0.68300.
Lihat gambar carta pasangan matawang AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Sentimen Terkini Pasaran Forex Setakat Petang Ini

Matawang Yen meningkat setengah peratus berbanding dolar pada hari Jumaat apabila pelabur mengeluarkan semula kedudukan dalam aset berisiko berikutan minggu yang tidak menentu di pasaran saham global dan kebimbangan timbul mengenai pertikaian perdagangan antara Amerika Syarikat dan China.
 Dagangan yang berhati-hati dalam pasaran telah meningkatkan permintaan mata wang seperti yen dan franc Swiss atas faktor pasaran yang tidak menentu dalam perdagangan akhir tahun kurang kecairan sekaligus mencemarkan selera pelabur untuk melabur di aset yang memberi pulangan yang tinggi. Bukan itu sahaja, data ekonomi Jepun juga mencatatkan kelemahan pada hari ini dengan pengeluaran industri Jepun menguncup pada bulan November dan menurun daripada kenaikan pada bulan sebelumnya sekaligus menunjukkan bayangan bahawa terdapat tekanan dalam ekonomi global.
Manakala USD pula didagangkan merosot pada hari ini. Hal ini disokong oleh pengeluaran data ekonomi keyakinan pengguna yang paling lemah dalam tempoh tiga tahun di Amerika Syarikat, serta kejatuhan dalam keuntungan perindustrian di China, memberi peringatan kepada para pelabur mengenai prospek pertumbuhan global yang semakin merosot.


Harga Emas Sedikit Terpukul Dalam Dagangan Sesi Asia!

Harga emas menurun dalam sesi Asia pada Rabu disamping beberapa komen agresif yang dibuat oleh pegawai Fed.
Presiden Fed Cleveland, Loretta Mester berkata pada Selasa bahawa dia kini membayangkan kenaikan lebih daripada tiga kali pada tahun ini memandangkan ekonomi sedang bergerak dalam momentum yang agak baik.
Emas bagi penghantaran April di Comex New York Merchantile Exchange menyusut sebanyak 0.10 peratus kepada $1,245.25 satu troy ounce. Dalam masa yang sama, silver futures menyusut  sebanyak 0.23 peratus kepada $17.543.
Sementara itu, copper kali terakhir dinilai pada $2.609 sepound.
 Semalam, emas didagang lebih tinggi sambil mengenepikan data ekonomi yang lebih baik dari jangkaan. Jabatan Perdagangan berkata pada Selasa bahawa data defisit akaun semasa yang menilai perbezaan eksport dan import dikeluarkan lebih baik.
Disamping itu, kejatuhan dalam US Dollar terus memberi sokongan kepada harga emas selepas US Dollar Index menurun di paras 100, mencecah tahap terendah dalam tempoh 6 minggu pada 99.50.
Pasaran turut mengalu-alukan ucapan dari pegawai Fed sebaik sahaja kadar dinaikkan pada minggu lepas.
Fed Sedang Menuju Ke Satu Fasa Yang Agak Kritikal : Esther George


Pelabur Masih Berhati-Hati, US Dolar Didagang Stabil Setakat Malam Ini

US dolar bergerak stabil selepas membuat kenaikan ke paras tertinggi lapan bulan lalu berbanding Yen berikutan para pelabur masih berhati-hati dengan perancangan reformasi cukai US.
USD/JPY naik ke paras tertinggi 114.73 pada awal sesi Asia yang merupakan paras tertinggi sejak 7 bulan lalu. Walaupun ia dapat dicapai, pasangan matawang ini susut semula dan kini didagang di sekitar 114.13 setakat pukul 10 malam.
US Dolar mendapat kenaikan berikutan perbezaan dari segi polisi monetari antara BoJ dan The Fed.
Gabenor Kuroda pada Isnin mengatakan akan meneruskan pelonggaran polisi monetari tetapi menambah bahawa bank pusat akan meneliti kesan kadar faedah rendah kepada ekonomi.
Permintaan terhadap US dolar disokong oleh jangkaan kenaikan kadar faedah secara beransur-ansur dalam proses pengetatan polisi monetari Federal Reserve.
 Walaupun data pekerjaan ‘average hourly earnings’ (kadar gaji) meleset daripada jangkaan dan tambahan pekerjaan kurang daripada 312,000 yang diramalkan, US Dolar kekal membuat pengukuhan. Antara sebabnya adalah kadar pengangguran yang mencapai paras terendah 4.1%.
Indeks US dolar yang mengukur kekuatan matawang greenback berbanding enam matawang lain berada di sekitar 94.93 dan naik 0.11% setakat pukul 10.12 malam.
EUR/USD pula bergerak negatif setakat ini dengan susut 0.17%. Manakala GBP/USD pula naik 0.18%.
Para pelabur juga sedang menunggu bagaimana Republikan cuba menyelesaikan isu perbezaan pendirian dari kalangan ahli parti tentang rang undang-undang percukaian Amerika Syarikat.


Menteri Kewangan Jepun Tekankan Kepentingan Kestabilan Yen Dalam Pasaran

Menteri Kewangan Jepun, Taro Aso pada Selasa menyatakan bahawa beliau sedang memerhatikan pergerakan matawang dengan penuh tekun selepas lonjakan pada dagangan Yen baru-baru ini, menyokong kebimbangan para penggubal polisi terhadap pergerakan turun naik harga yang berlebihan.
Tidak memberikan komen terhadap paras pertukaran matawang asing dengan lebih terperinci, Aso menekankan kepetingan terhadap kestabilan matawang Yen Jepun, yang cenderung menjadi aset tarikan para pelabur ketika pasaran global dalam keadaan tidak menentu dan berisiko.
Penggubal polisi di Jepun cuba untuk membincangkan strategi untuk membendung matawang Yen untuk terlalu mengukuh, di mana akan mengurangkan persaingan eksport dan menjejaskan kebergantungan ekonomi terhadap sektor eskport Jepun.
 Aso dalam kenyataannya mengatakan kestabilan matawang adalah sangat penting dan pergerakan matawang dalam pasaran harus dipantau dengan teliti.
Aso membuat kenyataan tersebut pada persidangan berita apabila diajukan soalan berkenaan matawang Yen yang mencapai paras tertinggi 7 bulan berbanding dolar USD berikutan kebimbangan terhadap isu perang dagang AS-China.
Beliau juga menyatakan ketidaktentuan pergerakan pasaran pada waktu sekarang tidak akan menjejaskan rancangan kerajaan untuk kenaikan cukai jualan daripada 8% kepada 10% yang dijadualkan pada Oktober nanti, sebagai usaha untuk membendung kejutan terhadap ekonomi.
Kerajaan Jepun sudah sekian lama tidak turut campur dalam pasaran kewangan sejak 2011 selepas campur tangan yang dilakukan sebelum ini untuk mengawal kenaikan berlebihan Yen berbanding dolar USD ekoran krisis nuklear Fukushima dicetuskan oleh gempa bumi dan tsunami yang melanda Jepun.


Kadar Gaji Zon Eropah Melonjak Menambah Potensi Tapering

Kadar gaji meningkat lebih pantas dalam jangka masa dua tahun pada suku kedua tahun ini seperti yang ditunjukkan dalam data yang dikeluarkan pada Jumaat. Hal ini meningkatkan lagi peluang bagi European Central Bank (ECB) untuk mengurangkan rangsangan ekonomi mereka.
Kos buruh per jam meningkat 1.8% dalam tempoh April hingga Jun dari 1.4% pada suku pertama. Bacaan ini adalah yang tertinggi sejak suku pertama 2016.
Kadar gaji dari tahun ke tahun naik 2.0% pada suku kedua dari 1.3% pada suku pertama yang tertinggi sejak 2015.
 Harga pengguna (CPI) yang lemah pula terus menjadi masalah kepada ECB. Kadar inflasi berada di bawah sasaran 2% untuk tempoh empat tahun walaupun rangsangan ekonomi luar biasa telah dijalankan. Kadar inflasi semasa adalah 1.5% seperti yang direkod pada Ogos.
ECB ketika ini dijangka akan mengurangkan rangsangan dan keputusan tentang tapering akan dibuat pada Oktober. Bank pusat juga telah mengatakan perlunya bersabar dalam usaha meningkatkan inflasi.
Bert Colijn penganalisis ekonomi ING berkata data yang telah disesuaikan mengikut musim menunjukkan pertumbuhan gaji naik kepada 1.8% daripada 1.6% sebelum ini. Ia bukanlah lonjakan yang besar tetapi menunjukkan ekonomi yang berkembang seterusnya akan menolak harga ke atas.


Ini Apa Yang Anda Perlu Tahu Kenapa USDJPY Melonjak Hampir 100 Pips Sejak Pagi Tadi

Yen melemah pada sesi Asia hari ini setelah laporan jualan runcit di Jepun keluar tidak memberangsangkan.
Ini juga diakibatkan oleh kenyataan dari Esther George, presiden dan juga CEO bagi Fed Kansas City.
Beliau menyatakan tidak mahu melihat ekonomi bergerak perlahan dan meminta Fed untuk sentiasa membuat sesuatu usaha berterusan untuk meningkatkan interest rate.
“Jangan terlewat untuk naikkan interest rate. Fed mesti membuat kenaikan interest rate dengan segera,” katanya.
 Maklumat lanjut beliau jugak dikenali sebagai seorang yang “hawkish”, sentiasa mendesak tentang kenaikan Interest Rate.
USD/JPY membuat kenaikan ke sekitar 101.50 pada ketika artikel ini ditulis.
US Dollar Indeks juga melonjak hampir 0.05% dan ia adalah penanda aras yang US Dollar membuat kenaikan terbaik berbanding 6 matawang major lain.
Dengan keputusan OPEC awal pagi tadi yang bersetuju memotong pengeluaran minyak, sekaligus mengugat Yen untuk sentiasa menjadi matawang “safe haven”.
Seterusnya yang ditunggu-tunggu adalah kenyataan BOJ Kuroda dijadualkan 2:35pm waktu Malaysia sebentar lagi.


Dah Kenapa GBP/USD ‘Gap’ Sampai 100 Pips Pulak Ni?

Situasi sama kekal berulang untuk drama Brexti yang masih berlarutan. Selepas sentimen positif rundingan pada minggu lalu, pelabur sekali lagi disajikan laporan negatif di mana rundingan Brexit masih gagal mencapai persetujuan.
Isu perikanan masih menjadi faktor utama menghalang persetujuan dicapai. Menteri Kesihatan Britain Matt Hancock menyatakan pada Ahad bahawa Kesatuan Eropah (EU) seharusnya menggugurkan permintaan yang tidak munasabah berhubung isu tersebut.
Kebimbangan tersebut telah menyebabkan Pound Sterling kembali mengalami susut nilai setelah siri kenaikan harga berjaya dipamerkan minggu lalu.
Bukan itu sahaja, laporan berkenaan varian Coronavirus baru di UK telah mendorong kawal pergerakan diperketatkan menambahkan lagi tekanan buat dagangan Pound di awal minggu.
Tidak seperti carta pasangan EUR/USD dengan jarak (gap) pembukaan harga sekitar 20 pips, pasaran menyaksikan gap lebih besar pada carta pasangan GBP/USD di awal sesi Asia sehingga lebih 100 pips!
 Menutup dagangan di atas paras 1.35000 minggu lalu, harga dibuka di paras lebih rendah sekitar 1.34000 dengan penurunan harga diteruskan lagi sekitar 100 pips pada sesi Asia pagi ini.
Sentimen berisiko buat Pound akan mendorong penurunan lebih rendah menuju zon sokongan harga pada 1.33000 sebelum penurunan yang diteruskan dilihat akan ke paras 1.32000.
Sebaliknya jika harga kembali membuat kenaikan semula, paras rintangan pada 1.34000 akan kembali diuji sebelum harga yang berjaya meneruskan kenaikan seterusnya akan menuju ke paras 1.35000.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


PM Boris Johnson Panggil Semula Ahli Parlimen Yang Disingkirkannya?

Ahli parlimen UK akhirnya telah menerima rancangan PM UK Boris Johnson untuk mengadakan pilihan raya pada 12 Disember ini. Undang-undang tersebut akan diserahkan kepada pihak atasan dalam parlimen (House of Lords) untuk dipertimbangkan.
Keputusan undian memihak kepada PM Johnson dengan majoriti 438-20 selepas Ketua Parti Buruh, Jeremy Corbyn menyatakan sokongan partinya untuk mengadakan pilihan raya.
Selain itu, Parti Demokrat Liberal dan Parti Kebangsaan Scotland pula tidak mengambil bahagian dalam pengundian berikutan tarikh yang dipilih oleh mereka pada 9 Disember ditolak oleh parlimen.
Parlimen akan dibubarkan pada Rabu depan untuk mengadakan kempen yang singkat selama lima minggu jika undang-undang PM Johnson diluluskan oleh House of Lords.
 Pilihan raya ini dilihat akan menjadi platform yang baik untuk Corbyn menendang keluar parti Konservatif Johnson sebagai pemerintah, manakala pemimpin Parti Demokrat Liberal, Jo Swinson mengatakan pilihan raya ini merupakan peluang baik untuk memilih kerajaan bagi menghentikan Brexit.
Dalam kenyataannya di Dewan Rakyat, PM Johnson berhujah bahawa parlimen baru adalah perlu untuk merealisasikan Brexit.
Sebagai usaha untuk menyatukan partinya, PM Johnson memutuskan untuk mengembalikan semula 10 daripada 21 ahli parlimen yang dipecatnya bulan lalu kerana menentang pelan Brexit beliau.
Terdahulu, 21 ahli parlimen dipecat pada bulan lalu selepas mereka mengundi untuk menyokong rang undang-undang yang cuba menghalang no-deal Brexit.
Sementara itu, Presiden Majlis Eropah Donald Tusk turut memberi amaran bahawa pelanjutan tarikh Brexit yang dipersetujui oleh pemimpin-pemimpin EU27 mungkin yang terakhir dan UK perlu melakukan yang terbaik untuk mendapatkan Brexit sebelum tarikh yang diberikan.


Pergerakan Semasa Pasaran Forex Pada Awal Sesi New York

US dollar didagangkan kekal rendah pada awal sesi New York pada Isnin berbanding beberapa matawang utama dunia. Penganalisis berpendapat kejatuhan US dollar adalah disebabkan serangan oleh Amerika Syarikat ke atas Syria pada Sabtu yang akan menambah lagi ketegangan dengan Russia.
Pasaran juga bimbang dengan potensi respon yang akan diambil oleh Russia selepas serangan itu.
Indeks US dollar yang mengukur kekuatan matawang greenback berbanding enam matawang lain susut 0.39% setakat pada pukul 9.43 malam.
 Namun, sentimen pasaran global keseluruhannya adalah positif pada Isnin dengan pasaran saham Wallstreet yang dibuka lebih tinggi pada Isnin. Ketiga-tiga indeks utama Wallstreet dibuka lebih tinggi sebentar tadi.
Major pair seperti EUR/USD setakat ini naik 0.44% dengan GBP/USD naik 0.58%. USD/JPY pula susut 0.16% setakat pada pukul 9.46 malam.
Matawang paling kuat pada pembukaan sesi New York adalah GBP dan diikuti oleh matawang Euro. Manakala matawang paling lemah adalah NZD dan USD. GBP/USD setakat ini naik 81 pip dan GBP/NZD naik 113 pip. EUR/USD pula naik 58 pip dengan EUR/NZD naik 74 pip.
Minggu ini tumpuan akan terus terarah kepada perkembangan isu geopolitik di Syria khususnya tindakan yang akan dimabil Russia. Selain itu, perkembangan perang dagang antara Amerika-China juga akan terus diperhatikan.


Pergerakan Semasa Pasaran Tukaran Matawang Forex Setakat Ini

US dolar terus mengukuh dalam sesi Asia berbanding matawang-matawang utama dunia menjelang pembukaan pasaran Eropah. Yen adalah antara matawang paling banyak mengalami kerugian berbanding greenback dan Yen (Usd/Jpy) telah melemah empat minggu berturut-turut sehingga 7 Julai.
Yen ketika ini didagang di sekitar 114.41 berbanding US dolar setakat pukul 2.17 pm dengan kelemahan data tempahan mesin dan juga data akaun semasa.
Indeks US dolar yang mengukur kekuatan matawang greenback berbanding enam matawang lain naik 0.18% dan ketika ini berada di sekitar 96.19 setakat 2.21 pm.
 US dolar mengukuh berbanding matawang-matawang utama kecuali Loonie apabila data pekerjaan NFP merekod tambahan melebihi jangkaan pasaran. Hal ini dilihat menyokong perancangan normalisasi polisi oleh The Fed dengan pasaran pekerjaan yang semakin ketat dijangka akan menolak inflasi lebih tinggi beberapa bulan akan datang.
Para pelabur ketika ini akan memberi perhatian kepada pengerusi Fed Janet Yellen yang akan memberi keterangan di hadapan Kongres pada Rabu dan Khamis. Selain itu, data perdagangan China juga akan dikeluarkan pada Khamis dan pasaran akan meneliti sama ada enjin pertumbuhan ekonomi dunia ini semakin baik atau sebaliknya.
Usd/Cad dan Gbp/Usd setakat pukul 2.27 pm hampir tidak berubah dengan kedua-dua pasangan matawang berada di sekitar paras penutup Isnin.


Bayang-bayang Data China yang Suram Menghantui Harga Emas

Emas meluncur turun pada sesi Asia berikutan data yang mengecewakan dari China.
Di Comex, emas jatuh 0.32% satu troy ounce.
Copper futures juga merosot 0.18% kepada $2,183 sepound manakala silver futures berkurang 0.06% satu troy ounce.
China yang merupakan pengimport utama dunia, dan pembeli emas kedua terbesar di belakang India, sebelum ini melaporkan data yang agak mengecewakan. Angka pelaburan aset tetap, pengeluaran industri dan jualan runcit diumumkan tersasar dari ramalan awal.
 Semalaman, emas dilaporkan melemah, berbanding Dollar yang agak stabil apabila pelabur semakin berhati-hati menanti laporan dari ekonomi AS itu.
Juga pada Khamis, majlis emas dunia mendedahkan permintaan bagi logam kuning meningkat kepada 1064 tan berbanding separuh pertama tahun 2016. Yang ketara, peneraju utama dalam kenaikan ini lebih memihak kepada emas pelaburan berbanding barang kemas.
Para pelabur juga semakin meneliti keputusan yang dikeluarkan Macy Inc Corporation dan Kohl berkenaan pengumuman data runcit bulanan AS oleh Biro Banci AS.
Jika Fed menaikkan kadar pada hujung tahun ini, harga emas dijangka akan merosot. Pun begitu, komoditi ini masih meneruskan saingan dengan asset lain, yang juga membawa pulangan yang tinggi.
Walau apa pun yang bakal terjadi dengan ekonomi, China telah bersedia! Baca ulasan Tim Moshed.com semalam disini.


Ish! USD Ni Turun Pula, Nak Pergi Mana?

Keuntungan US dolar yang diraih susulan data inflasi Amerika Syarikat berkurangan pada sesi Eropah ketika tumpuan pelabur kini beralih kepada terbitan laporan inflasi pengeluar AS pada sesi New York.
Inflasi tahunan AS mengejutkan pasaran selepas tanpa dijangka mencatat peningkatan yang lebih kuat daripada dijangkakan walaupun menurun berbanding bulan sebelumnya, dengan catatan 8.3% pada Ogos.
Sementara pada asas bulanan pula, harga pengguna meningkat pada 0.1% dan inflasi teras juga lebih tinggi pada 0.6% berbanding bulan sebelumnya.
Hal ini secara tidak langsung mencetuskan jangkaan baharu pelabur untuk kenaikan sebanyak 100 mata asas dalam kadar faedah Federal Reserve (Fed).
Dalam pada itu, indeks harga pengeluar (PPI) AS diramalkan mencatatkan sedikit peningkatan pada bulan Ogos setelah merosot pada Julai.
 Ini mungkin akan mempengaruhi pergerakan seterusnya buat mata wang gergasi US dolar yang kini didagangkan tidak jauh dari puncak tertinggi 20 tahun yang dicapainya minggu lalu.
Beralih kepada mata wang Eropah, pound didagangkan sedikit meningkat dengan memanfaatkan pergerakan US dolar walaupun data terbaru inflasi UK mengejutkan pasaran dengan mencatat penurunan pada bulan lalu.
Harga pengguna UK meningkat kepada 9.9% secara asas tahunan pada bulan lalu daripada 10.1% yang direkodkan pada Julai, dan meleset daripada jangkaan untuk meningkat 10.2%.
Walaupun angka ini dilihat memberi sedikit kelegaan buat Bank of England (BOE), tetapi ia masih berada pada paras tertinggi 40 tahun.
Dalam pada itu, euro kekal terperangkap di sekitar paras terendah dengan pergerakan harga cuba untuk meningkat di atas harga pariti berbanding USD semula.


Apa Kes USD Tiba-tiba ‘Melompat’ Pada Sesi Eropah?

Sentimen bercampur-campur menghiasi pasaran sesi Eropah, memperlihatkan US dolar kembali meraih permintaan pada sesi Eropah dengan meningkat lebih tinggi berbanding matawang euro.
Ketika penulisan, indeks dolar meningkat di sekitar harga 92.18, bangkit lebih tinggi dari sesi yang menyuramkan sebelum ini.
Matawang euro merosot lebih rendah setelah diperlihatkan dengan bacaan data yang kurang memberangsangkan di Zon Eropah, sekali gus memberi peluang buat dagangan dolar greenback untuk meningkat.
Pengeluaran data pekerjaan swasta ADP dan PMI perkhidmatan AS pada malam ini akan menjadi tumpuan pasaran untuk dijadikan panduan menjelang penerbitan laporan pekerjaan NFP pada Jumaat.
 Bagaimanapun, kenaikan US dolar tidak menghalang dolar kiwi untuk terus didagangkan lebih tinggi yang disokong oleh jangkaan meningkat oleh pasaran bahawa Bank Pusat New Zealand (RBNZ) akan meningkatkan kadar faedah selepas menyaksikan satu lagi bacaan positif dalam data pekerjaan.
Kadar pengangguran New Zealand jatuh di bawah tahap pra-pandemik pada suku kedua, dengan mencatatkan penurunan kepada 4.0% daripada 4.6% yang dicatatkan pada suku pertama.
Sementara itu, dolar Aussie juga terus didagangkan mengukuh, yang masih disokong oleh keputusan Bank Pusat Australia (RBA) mengekalkan rancangan untuk mengurangkan kadar pembelian bon pada awal September walaupun berdepan risiko Covid-19.
Pada masa yang sama, pasaran turut dihimpit oleh kebimbangan terhadap situasi semasa coronavirus, terutamanya di China yang telah melaksanakan langkah sekatan perjalanan lebih ketat untuk membendung penularan.


USD/JPY  – Analisis Teknikal – 10/11/2017

USD/JPY telah bearish sejak semalam dan telah membentuk new LL sekitar harga 113.14 dan secara teknikal, ia telah mencapai ke sekitar harga Key Support mingguan(rujuk timeframe daily) dan mulai mengorak langkah untuk kembali bullish ketika ini.
 Jika USD/JPY breakout harga 113.64 iaitu Key Resistance harian/trendline ini, ia berpotensi tinggi untuk mulai bullish dan target yang akan dicapai adalah sekitar MagicR1 atau ke harga yang lebih tinggi lagi. Tetapi sekiranya ia gagal untuk breakout, USD/JPY akan bearish pada hari ini dan mencapai semula harga di sekitar MagicS1 iaitu Key Support harian 113.00.
Oleh itu, penting untuk perhatikan Key Resistance hari ini samaada ia akan dibreakout ataupun sebaliknya.


Analisis GOLD – Emas Jatuh Semula Selepas Gagal Bertahan Di Paras $1,800

Pelabur akan kekal berwaspada untuk dagangan beberapa hari ini dengan suasana pasaran diselubungi kebimbangan menjelang keputusan mesyuarat beberapa bank pusat utama dan yang paling menjadi tumpuan adalah Federal Reserve (Fed).
Pergerakan harga bagi komoditi emas juga dilihat tidak menentu dengan penurunan dipaparkan semula selepas corak kenaikan diperlihatkan minggu lalu.
Situasi tersebut dipacu oleh pergerakan US dolar yang masih belum menunjukkan arah yang jelas selain data inflasi Amerika Syarikat (AS) di sesi New York sebentar lagi akan diberi tumpuan.
Mesyuarat FOMC pada awal pagi Khamis akan menjangkakan kenaikan kadar faedah sebanyak 50 mata asas, menunjukkan langkah memperlahankan dasar oleh Fed.
Pada carta harga XAU/USD yang mengukur nilai emas berbanding US dolar telah menyaksikan corak kenaikan telah dipaparkan sehingga ke penghujung minggu lalu sebelum penurunan dipaparkan di awal minggu ini.
Harga pada Jumaat telah menguji zon 1800.00 sebelum menutup dagangan sesi akhir minggu tersebut di bawah zon 1800.00 semula.
Menyambung dagangan pada Isnin semalam, harga telah susut lebih rendah sehingga ke paras sekitar 1780.00.
Turut memberi isyarat perubahan trend buat emas apabila harga mula bergerak di bawah paras halangan Moving Average 50 (MA50) pada rangka masa 1 jam di carta XAU/USD tersebut.
 Pergerakan harga emas perlahan bersambung pada hari ini (Selasa) dan masih berlegar di bawah paras MA50 sehingga setakat awal sesi Eropah.
Penurunan lebih rendah akan dijangkakan untuk harga emas susut menuju semula ke zon 1760.00.
Berkemungkinan harga akan jatuh di bawah zon tersebut setelah lonjakan harga pada penghujung November lalu telah berjaya menembusinya.
Sementara, untuk jangkaan bagi kenaikan harga pula, harga akan menguji zon 1800.00 dan akan turut memberi isyarat perubahan trend bullish semula.
Sekiranya berjaya melonjak tinggi, harga emas akan catatkan ketinggian terbaru 6 bulan dengan jangkaan utnuk mencapai pula sasaran sekitar 1830.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Harga Minyak Mentah Kembali Memuncak!

Harga minyak mentah kembali rebound pada sesi Asia berikutan keyakinan pasaran yang semakin memuncak terhadap perlaksanaan pembekuan output oleh OPEC.
Bagaimanapun, pada bulan September yang lalu, Arab Saudi dikatakan telah menarik diri dari menyertai perjanjian tersebut bagi membendung pengeluaran minyak mentah.
Kemudian pada Selasa, Institut Petroleum Amerika Syarikat telah melaporkan anggaran minyak mentah bagi minggu lepas. Angka ini akan disusuli oleh data rasmi dari Jabatan Tenaga AS yang bakal dikeluarkan pada Rabu.
Minyak mentah bagi penghantaran Disember di New York melonjak sebanyak 1.96% kepada $44.17 setong. Minyak Brent juga melonjak kepada $45.20 setong.
 Semalam, harga minyak mentah tenggelam ke paras terendah selepas pasaran kekal bimbang terhadap isu lebihan global yang masih berterusan.
Hal ini tambah merunsingkan apabila OPEC melaporkan bahawa jumlah pengeluaran minyak mentah meningkat sebanyak 240,000 tong sehari kepada paras tertinggi pada bulan Oktober yang lalu.
Negara Nigeria, Libya dan Iraq dipersalahkan dalam kenaikan ini apabila memberi sumbangan besar terhadap peningkatan ini.
George Soros Kini Hadir Dengan Spekulasi Terhadap Emas


Risiko Brexit Semakin Mengkhuatirkan – Matawang Pound Terus Catat Penyusutan!

Matawang pound masih mengekalkan trend penyusutan sejak 2 hari ini sehingga hampir keparas terendah 2 tahun lalu pada hari Rabu berikutan kekhuatiran bahawa terdapat kemungkinan UK akan berundur daripada Kesatuan Eropah tanpa perjanjian pada tarikh akhir Disember 2020.
Kerajaan Perdana Menteri Boris Johnson pada hari Selasa telah menolak pelanjutan tarikh akhir yang ditetapkan pada Disember 2020 mengenai perjanjian perdagangan dengan Kesatuan Eropah. Hal ini telah menyebabkan risiko Brexit semakin meningkat dan menghantar pound kepada penyusutan selepas mencatat pengukuhan melebihi 1% susulan pilihan raya.
Menurut penganalisis Scotiabank, ” Rancangan Johson telah meningkatkan kemungkinan UK berundur daripada Kesatuan Eropah tanpa perjanjian perdagangan berikutan garis masa yang singkat untuk rundingan rasmi. Bank pelaburan JPMorgan melihat kemungkinan Brexit tanpa perjanjian adalah sebanyak 25%.
 Matawang Pound jatuh 0.5% pada hari Rabu kepada $ 1.3070, selepas jatuh 1.5% pada Selasa, meneruskan kerugian dua hari sehingga kepada hampir 2% iaitu paras kerugian terbesar sejak Februari 2018.
Tumpuan kini tertuju pada mesyuarat Bank Pusat England (BoE) bagi mendapatkan maklumat lebih lanjut mengenai Brexit.
Disisi lain, Indeks US dolar yang mengukur dolar greenback berbanding enam matawang utama didagangkan kukuh sebanyak 0.17% pada paras 96.940 setakat jam 12.15 a.m.


USD Bangkit Semula? Tenang, Baca Sini Dulu!

US dolar kembali didagangkan positif pada sesi Eropah, sekali gus memadamkan kerugian yang dicatatkan pada permulaan dagangan hari ini.
Pun begitu, mata wang gergasi itu masih diperdagangkan sekitar paras terendah 7 bulan berbanding pesaing utamanya, melihatkan indeks dolar meningkat pada 102.40.
Secara keseluruhannya, keyakinan terhadap pembukaan semula China dan jangkaan kenaikan kadar lebih perlahan oleh Federal Reserve (Fed) masih mempengaruhi sentimen pasaran.
Pasaran kini menetapkan keberangkalian untuk kenaikan 25 mata asas pada mesyuarat polisi yang akan berlangsung pada Februari susulan data inflasi yang lemah pada minggu lepas.
 Pada masa yang sama, pelabur menumpukan perhatian kepada mesyuarat polisi Bank of Japan (BOJ) dengan harapan ia akan membuat perubahan lanjut dalam dasar kawalan keluk hasilnya (YCC).
Yen mengurangkan sedikit keuntungan pada sesi Eropah dengan didagangkan pada 128.60 berbanding greenback, menyaksikannya berundur dari puncak tertinggi 8 bulan yang dicapainya pada sesi Asia.
Sementara itu, mata wang euro juga sedikit merosot tetapi masih mengekalkan pengukuhannya di sekitar paras ketinggian 8 bulan berbanding US dolar.
Pound turut berundur dari paras terkuat satu bulannya ketika pelabur menantikan keterangan Gabenor Bank of England (BOE) Andrew Bailey mengenai Laporan Kestabilan Kewangan pada sesi New York.
Dolar Aussie dan New Zealand juga sedikit menyusut tetapi masing-masing didagangkan lebih tinggi berbanding greenback.


Sesi Asia Melihatkan Kelemahan 2 Matawang Utama

2 matawang komoditi iaitu AUD dan NZD melihatkan penurunan hari ini melawan matawang USD.
Penurunan 2 matawang ini adalah kerana keluarnya data keyakinan bisnes yang negatif dan jangkaan kenaikan rate Amerika Syarikat menguatkan matawang Greenback.
AUD/USD menurun sebanyak 0.22% ke paras harga 0.7634 setelah menjunam daripada paras tertinggi 3 minggu pada harga 0.7673.
 Pada pagi tadi National Australia Bank mengeluarkan indeks keyakinan bisnes yang menurun kepada 4 daripada 6.
NZD/USD pula menurun sebanyak 0.21% ke paras harga 0.7123.
Ini adalah berikutan kelemahan harga minyak mentah akibat lebihan bekalan minyak mentah yang melampau.
Indeks US Dollar pula dilihat menguat melawan 6 matawang utama sebanyak 0.12%.


US Dolar Terus Mengukuh, Apakah Yang Menjadi Kekhuatiran Pasaran?

US dolar catat pengukuhan tertinggi dua minggu berbanding matawang utama pada pembukaan pasaran Amerika Syarikat berikutan jangkaan pasaran bahawa Rizab Persekutuan memiliki kebarangkalian untuk melakukan ‘tapering’ lebih cepat dari jangkaan di tengah kenaikan kes Covid-19.
Indeks US dolar mengukuh sebanyak 0.22% berbanding enam matawang utama kepada paras dagangan 92.782.
Pemain pasaran akan terus memberi tumpuan kepada data-data ekonomi yang akan dikeluarkan pada minggu ini. Bermula dengan data harga pengguna A.S pada hari Selasa, dimana ia akan memberikan gamabaran yang lebih menyeluruh mengenai kemajuan ekonomi A.S menjelang mesyuarat the Fed pada minggu hadapan.
Presiden Fed Philadelphia, Patrick Harker menyatakan bahawa beliau cenderung untuk mahukan bank pusat A.S melakukan ‘tapering’ seawal tahun ini.
 Menurut penganalisis FX di MUFG, lonjakan US dolar baru-baru ini adalah selaras dengan lebih banyak komen hawkish daripada penggubal polisi. The Wall Street Journal melaporkan pada hari Jumaat bahawa penggubal polisi akan berusaha untuk mementerai persetujuan mengenai pembelian bon pada bulan November.
Matawang Euro adalah antara matawang yang kehilangan momentum berbanding US dolar dengan susut 0.07% iaitu pada paras 1.1804. Hal ini adalah disebabkan ulasan Bank Pusat Eropah pada minggu lalu bahawa ia akan mula memangkas pembelian bon kecemasan.
Disisi lain, pengalisis National Australia Bank di Sydney menyatakan bahawa momentum pasaran memihak kepada US dolar. ‘Pembukaan semula ekonomi masih belum memangkin ekonomi secara penuh kerana pengguna masih berhati-hati. Dalam masa yang sama khuatir bahawa peningkatan kes Covid-19 dapat membawa kepada pengenalan langkah sekatan.


Analisis Teknikal EUR/USD – Timeframe H1 – 15/10/2018

Pergerakan harga bagi pasangan matawang EUR/USD pada dagangan Jumaat lalu menunjukkan harga membuat penurunan berikutan faktor ketidaktentuan politik di Jerman dan matawang EURO juga turut terjejas ekoran dari isu rundingan Brexit. Rundingan Brexit yang dikatakan bakal mencapai persetujuan dalam masa terdekat sedikit terganggu dengan isu sempadan Ireland. Harga dilihat membuat penurunan melepasi paras Magic Pivot dan seterusnya ke paras support MagicS1 pada indicator Moshed Magic Line pada Jumaat lalu dan menutup harga di sekitar paras 1.15600.
Pada sesi pasaran Asia hari ini bermula, kelihatan jarak (gap) perbezaan harga yang dibuka lebih rendah dari paras harga ditutup pada sesi dagangan Jumaat lalu. Pergerakan harga pada awal sesi sangat perlahan dan didagangkan lebih rendah dari paras Magic Pivot 1.1567 hari ini dan harga dilihat menuju ke paras tersebut pada awal sesi pasaran Eropah. Jika harga terus didagangkan lebih rendah hari ini, harga berkemungkinan turun menguji paras support terdekat yang berada pada paras 1.1524 (MagicS1) yang berada pada zon RBS (resistance become support) sebelum ini. Harga yang menyambung penurunannya bakal menuju pula ke paras support 1.1490 (MagicS2) sebelum harga dijangka akan menguji semula paras support 1.14600 yang beberapa kali telah diuji sebelum ini. Sekiranya harga masih mampu meneruskan penurunan melepasi paras tersebut, jangkaan harga akan mencecah ke paras support 1.1447 (MagicS3).
 Namun begitu, jika harga kembali menyambung kenaikan yang dibuat pada minggu lalu, harga bakal naik melepasi paras Magic Pivot 1.1567 sebelum menuju ke paras resistance 1.1601 (MagicR1). Kemudiannya, jika harga berjaya breakout paras tersebut, harga bakal membuat Higher High yang baru dan berkemungkinan ke paras resistance 1.1644 (MagicR2) untuk menguji paras tersebut terlebih dahulu. Jika harga masih mampu melonjak ke paras lebih tinggi, paras yang dilihat berpotensi untuk dicapai harga adalah pada resistance 1.1678 (MagicR3).
Kawal posisi dagangan anda menjelang sidang kemuncak Kesatuan Eropah serta data jualan runcit di AS yang akan dikeluarkan malam ini. Dan untuk melengkapkan analisis teknikal anda, gunakan indicator Moshed Magic Line untuk mencari paras-paras terbaik pada trading chart anda khususnya pada chart EUR/USD ini.

Paras support: 1.1524, 1.1490, 1.1447.
Paras resistance: 1.1601, 1.1644, 1.1678.


USD/JPY Mula Pamer Kenaikan Selepas Gagal Lepasi Support 108.800

Pergerakan harga pada carta pasangan matawang USD/JPY mula menunjukkan kenaikan selepas siri penurunan sejak minggu lalu.
Ekoran risiko penularan Coronavirus yang bertambah buruk dan mengancam ekonomi global, matawang safe-haven Yen mendapat manfaat dalam pasaran apabila aset berpulangan rendah lebih menjadi tumpuan para pelabur.
Namun, langkah pencegahan yang giat dijalankan sedikit mengurangkan kebimbangan yang melanda dengan dagangan Yen mula menyusut berbanding sebelum ini.
Harga pada USD/JPY yang menguji support 108.800 mula mempamerkan kenaikan setelah gagal melepasi zon tersebut.
Harga yang bergerak lebih tinggi dari garisan halangan Moving Average 50 (MA50) menguji pula zon SBR (support become resistance) pada sekitar 109.200 bersambung pada dagangan hari ini.
Harga yang bergerak lemah mula menurun semula ke garisan MA50 menantikan perkembangan terbaru sentimen pasaran.
 Matawang US dolar juga bakal berisiko menjelang mesyuarat FOMC pada awal Khamis dengan tekanan oleh Presiden AS Donald Trump yang mengulangi gesaan untuk Federal Reserve (Fed) menurunkan kadar faedah.
Harga yang turun lebih rendah dilihat akan menguji semula support 108.800 sebelum menuju zon tumpuan sekitar 108.500.
Sebaliknya jika harga meneruskan kenaikan semalam, paras sekitar 109.700 dilihat bakal menjadi destinasi tumpuan yang lebih tinggi.
Dengan momentum kenaikan lebih kukuh, harga boleh mencapai paras ketinggian di zon resistance 110.200 semula.
Lihat gambar carta pasangan matawang USD/JPY di bawah untuk rujukan analisis teknikal anda.


EUR/USD Papar Pergerakan Melawan Arah Trend?

Mata wang utama dalam pasaran mula paparkan peningkatan semula pada dagangan Selasa semalam berikutan penyusutan yang dipamerkan oleh US dolar yang gagal dikekalkan pada awal minggu ini.
Indeks utama pasaran Wall Street kembali meningkat menunjukkan keyakinan pelabur dalam pasaran sekaligus memberi kesan kejatuhan nilai buat US dolar sebagai mata wang safe-haven.
Hasil perbendaharaan Amerika Syarikat (AS) yang susut juga turut memberi tekanan terhadap momentum pengukuhan US dolar sebelum ini.
Jika diperhatikan pergerakan harga pada carta pasangan mata wang EUR/USD semalam, harga masih membuat kenaikan pada sesi Asia menyambung penurunan pada awal minggu dan juga minggu sebelumnya.
Penurunan harga telah mencecah ke paras support utama 1.20000 mencatatkan paras terendah terbaru 3 minggu.
Namun sesi Eropah kembali pamerkan lonjakan semula harga dari paras support tersebut mencapai paras ketinggian 1.20900 pada zon rintangan tersebut dengan 100 pips kenaikan harian.
Lonjakan harga yang melepasi paras halangan Moving Average 50 (MA50) pada rangka masa 1 jam pergerakan harga itu juga memberikan isyarat awal untuk perubahan trend bullish.
 Bersmabung dagangan sesi Asia pada Rabu, harga perlahan di paras 1.20900 dengan jangkaan kenaikan harga bakal diteruskan pada sesi-sesi berikutnya.
Kenaikan harga dilihat akan kembali semula ke zon rintangan 1.21500-1.21800 selepas harga jatuh lebih rendah di bawah zon tersebut pada minggu lalu.
Kenaikan lebih tinggi bakal menguji semula paras ketinggian yang dicapai minggu lalu dengan paras ketinggian 1.22500 menjadi tumpuan.
Bagi mata wang Euro, pelabur akan menilai data-data ekonomi Eropah dalam sektor perkhidmatan yang akan diterbitkan hari ini.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Ini Trader Perlu Tahu Untuk Pergerakan GBP/USD

Pound Sterling masih dinilai berisiko oleh pelabur? Jom teliti faktor-faktor yang mempengaruhi mata wang Britain ini.
Perkembangan program vaksinasi yang positif mendorong penurunan pada angka kes Covid-19 di UK turut menyokong sentimen pembukaan semula ekonomi UK beberapa minggu yang lalu.
Selain itu juga, kebimbangan terhadap isu Brexit yang sedikit reda menambahkan sokongan terhadap pergerakan Pound yang cemerlang pada minggu lalu khususnya berbanding US dolar.
Tumpuan kini beralih pada mesyuarat dasar monetari bank pusat England (BOE) pada Khamis ini membuatkan pelabur kekal berwaspada terhadap dagangan Pound di awal minggu.

Pada carta pasangan mata wang GBP/USD, pergerakan harga lebih mendatar dan dilihat gagal untuk menyambung siri kenaikan pada minggu lalu.
Jangkaan untuk harga mencapai ke paras ketinggian 1.40000 semakin sukar setelah harga mula turun semula di bawah paras halangan Moving Average 50 (MA50) pada pergerakan di timeframe 1 jam untuk isyarat bearish.
 Harga menyambung pergerakan mendatar semalam sehingga ke sesi Asia pagi ini (Selasa) di sekitar paras sokongan 1.39000.
Penurunan harga lebih rendah dilihat akan menuju ke zon RBS (resistance become support) pada 1.38000 selepas harga berjaya melonjak di atas paras tersebut pada dagangan awal minggu yang lalu.
Jika penurunan diteruskan, paras tumpuan berikutnya dilihat pada 1.37000 serta paras support minggu lalu pada 1.36000.
Namun, sekiranya zon 1.39000 berjaya menyokong semula kenaikan, sasaran kenaikan harga akan kembali semula ke zon rintangan 1.40000 yang gagal dicapai minggu lalu.
Melepasi rintangan tersebut akan mencatatkan paras tertinggi terbaru harga untuk tempoh dagangan 7 minggu berkemungkinan menuju paras sekitar 1.41000.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


7 Berita Data Ekonomi Penting Tumpuan Pasaran Minggu Ini (19-23 April 2021)

Berikut merupakah sebahagian data-data ekonomi penting yang akan menjadi tumpuan pasaran sepanjang minggu ini.
Laporan Data Pekerjaan UK (Selasa 2.00 Petang): Pertumbuhan gaji masih baik di UK apabila laporan data untuk Januari diterbitkan pada 4.8% dan jangkaan untuk Februari sedikit susut kepada 4.7%. Tuntutan pengangguran melonjak 86,600 pada Februari dan dijangka menurun sekitar 24,500 untuk Mac.
Data Inflasi UK (Rabu 2.00 Petang): Dengan arahan sekatan pergerakan yang semakin dilonggarkan di UK, kadar inflasi dijangkakan meningkat lebih tinggi. Jangkaan inflasi untuk meningkat kepada 0.8% untuk bulan Mac daripada 0.4% sebelumnya.
Mesyuarat Polisi Monetari Bank Pusat Kanada (Rabu 10.00 Malam): Tumpuan akan terarah pada mesyuarat polisi Bank of Canada (BOC) pada Rabu dengan jangkaan kadar faedah masih dikekalkan di paras 0.25%. Pemulihan ekonomi yang baik di Kanada menjangkan BOC untuk mengurangkan pembelian bon kerajaan. Jika berlaku, Kanada menjadi negara G-7 pertama melaksanakan pengetatan polisi sejak pandemik.
 Mesyuarat Polisi Monetari Bank Pusat Eropah (Khamis 7.45 Malam): European Central Bank (ECB) dijangka mengekalkan polisi semasa dan pelabur akan memberi perhatian terhadap kenyataan susulan bank pusat berkenaan inflasi dan program kecemasan pandemik.
Data PMI Pembuatan dan Perkhidmatan Eropah (Jumaat 4.00 Petang): Sesi Eropah di penghujung minggu akan menyaksikan bacaan data sektor pembuatan dan perkhidmatan bermula di Perancis, Jerman sebelum menyusul bacaan untuk zon Eropah. Angka yang meningkat akan memberi petunjuk kesihatan ekonomi yang masih baik dan akan menyokong pergerakan mata wang Euro dalam pasaran.
Data PMI Pembuatan dan Perkhidmatan UK (Jumaat 4.30 Petang): Seterusnya akan menyusul pula bacaan data sektor pembuatan dan perkhidmatan di UK. Bacaan kekal baik selepas angka melonjak di atas paras 50.0 sejak Jun 2020.
Data PMI Pembuatan dan Perkhidmatan US (Jumaat 9.45 Malam): Dan pada sesi New York pula, bacaan data perkhidmatan dan pembuatan di Amerika Syarikat akan menjadi tumpuan sebelum dagangan minggu ini berakhir. Sektor ekonomi AS dijangka akan terus pamerkan bacaan yang positif sementara program bantuan ekonomi di AS terus dipantau pelabur.


EUR/USD Bakal Catat Paras Terendah Terbaru Untuk Tahun Ini?

Selepas sabar dan berwaspada terhadap pergerakan US dolar sejak awal minggu lalu, pelabur akhirnya mendapat isyarat yang jelas dengan pengukuhan US dolar susulan laporan data pekerjaan NFP untuk bulan Julai yang kukuh.
Pertambahan pekerjaan di Amerika Syarikat (AS) pada Julai mencatatkan bacaan lebih tinggi pada 943,000 mengatasi jangkaan untuk meningkat kepada 870,000. Sementara, kadar pengangguran juga turun mendadak kepada 5.4% lebih rendah berbanding jangkaan 5.7%, daripada 5.9% bulan sebelumnya.
Petunjuk bagi sektor pekerjaan yang memberangsangkan di AS telah melonjakkan nilai US dolar sebelum menutup dagangan minggu lalu.

Pada carta utama pasangan mata wang EUR/USD telah menyaksikan penurunan harga di sesi New York pada Jumaat susulan laporan NFP tersebut sehingga harga menutup dagangan ke paras terendah terbaru 2 minggu.
Penurunan sehingga ke paras sekitar 1.17550 itu melihatkan harga menguji zon support harga pada dagangan Julai lalu.
Menyambung dagangan pada pembukaan pasaran awal minggu ini, harga dilihat masih cuba untuk meneruskan penurunan walaupun pergerakan harga masih perlahan di awal sesi Asia pada pagi Isnin.
 Harga dijangka untuk meneruskan penurunan lebih rendah menuju ke zon support 1.17000 selepas kali terakhir harga menguji zon tersebut pada penghujung Mac lalu sebelum melonjak sehingga dagangan mei.
Penurunan lebih rendah yang diteruskan melepasi support tersebut berkemungkinan dijangka untuk mencecah sehingga ke paras terendah terbaru tahun ini sekitar 1.16000.
Namun, sekiranya berlaku kenaikan semula harga, paras 1.18000 dilihat akan menjadi rintangan awal sebelum harga memberi isyarat untuk pergerakan bullish semula.
Kenaikan yang diteruskan bakal menguji semula zon rintangan 1.19000 yang masih kebal untuk ditembusi setelah diuji sepanjang minggu lalu.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Sentimen Terkini Pembukaan Pasaran Eropah, Risiko Pelaburan Meningkat

Serangan Amerika Syarikat mencetuskan sentimen ‘risk-off‘ yang membawa kepada ‘safe haven flow‘ (aliran dana kepada instrumen safe-haven) seperti matawang Yen dan emas. Serangan tersebut sebagai tindak balas Amerika Syarikat kepada kerajaan Syria yang menggunakan senjata kimia terlarang telah menyebabkan kenaikan matawang Yen dan komoditi emas.
Dengan jumlah dagangan yang sedikit pada Jumaat telah menyebabkan Usd/Jpy jatuh ke paras terendah 110.00 pagi tadi dengan pasangan matawang ini memulih semula dalam masa singkat dan ketika ini sedang didagang di sekitar 110.55 .
Walaupun serangan pagi tadi telah menarik perhatian dunia, namun pasaran tetap akan berfokus kepada data pekerjaan Amerika Syarikat yang akan dikeluarkan pukul 8.30 malam ini.
 Selain data NFP, satu lagi data pekerjaan akan dikeluarkan, oleh Kanada dalam masa sama. Data ini pula akan melihat kepada keadaan semasa pekerjaan sepenuh masa dan separuh masa.
Pertemuan Presiden Trump dan Xi Jinping juga akan terus diperhatikan menjelang laporan data NFP malam ini. Antara matawang yang akan terkesan dari pertemuan AS-China ini adalah Dolar Australia berikutan Australia adalah pengeksport komoditi terbesar ke China.
Gabenor Carney juga akan bercakap hari ini di mana pasaran akan cuba mendapatkan isyarat terbaru dari Bank of England, dengan data-data terkini UK menunjukkan potensi kenaikan kadar oleh BoE.
Di Eropah pula, seperti biasa ahli-ahli ECB termasuk Presiden Draghi masih berusaha agar pasaran tidak membuat jangkaan kepada perubahan polisi dengan data terkini Zon Eropah yang positif.


Isu Lebihan Minyak Global Melemahkan Harga Minyak Mentah

Mempunyai impak yang sama dengan harga emas, harga minyak mentah turut susut pada sesi Asia rentetan kebimbangan mengenai isu lebihan minyak global.
Dolar yang kukuh dan kenaikan minggu keempat dalam kiraan pelantar minyak Amerika Syarikat bagaimanapun membantu melegakan tekanan terhadap Crude Futures.
Brent Crude London bagi penghantaran bulan September jatuh 4 sen kepada $45.65 setong, sebanyak 2243 GMT pada Ahad. Kontrak penanda aras pula mencecah $ 45.17 pada hari Jumaat, iaitu nilai yang paling rendah sejak 11 Mei.
Selain itu, NYMEX Crude bagi penghantaran bulan September menurun 5 sen kepada $ 44.14 setong, selepas ditutup lemah 56 sen pada Jumaat.
 Sementara itu, harapan Libya dalam meningkatkan eksport mentah diberi tamparan hebat selepas Ketua Oil Corporation membantah perjanjian antara kerajaan dan pengawal tempatan untuk membuka semula pelabuhan utama.
Menurut dua sumber Reuters pada minggu lalu, beberapa penapis Amerika Syarikat mula mengadun petrol gred musim sejuk lebih awal dari kebiasaan untuk dijual pada lewat tahun ini. Perkara itu berikutan inventori yang tinggi dan permintaan yang lemah dicacat sewaktu musim panas
Ekonomi terbesar dunia akan menyokong pertumbuhan global dan berkongsi manfaat perdagangan seperti dilaporkan pada hari Ahad selepas mesyuarat dikuasai oleh impak negatif Brexit.
Pengurus wang memotong long US crude futures & options positions kepada 4 bulan terendah hingga 19 Julai, kata Suhanjaya Perdagangan Komoditi Futures Amerika Syarikat semalam.


Harga Minyak Jatuh Susulan Jangkaan Permintaan Bakal Terjejas Oleh Virus China

Harga minyak mentah merosot ke paras terendah 7 minggu disebabkan kebimbangan penularan jangkitan Coronavirus mungkin mengurangkan permintaan bahan api selain turut dipengaruhi oleh laporan inventori minyak A.S meningkat pada minggu lepas.
Niaga hadapan minyak mentah Brent jatuh sebanyak 87 sen kepada $62.34 setong manakala WTI Amerika Syarikat pula susut 93 sen kepada $55.81 setong.
Penganalisis daripada Goldman Sachs berpendapat bahawa penularan wabak coronavirus di China berpotensi mengurangkan $3 daripada harga minyak disebabkan pengurangan dalam penerbangan udara.
Dengan menggunakan kes wabak SARS pada 2002/2003 sebagai rujukan, firma itu mengatakan coronavirus boleh menyebabkan permintaan bahan api jatuh sebanyak 170,000 tong sehari, dengan keseluruhannya permintaan merosot 260,000 tong sehari.
 Menjelang musim perayaan tahun baru Cina, permintaan bahan api mungkin lebih teruk daripada ramalan awal Goldman memandangkan ketika itu kesemua penerbangan domestik akan terjejas ekoran sekatan perjalanan yang ditetapkan oleh kerajaan China.
Setakat ini, jangkitan Coronavirus telah mengakibatkan 17 kematian manakala hampir 600 kes telah dikesan. Susulan itu, pihak berkuasa mengambil tindakan tegas dengan menutup hampir semua rangkaian pengangkutan dan menggesa penduduk supaya tidak meninggalkan bandar itu.
Sementara itu, peningkatan dalam inventori minyak mentah A.S sebanyak 1.6 juta tong pada minggu lalu berbanding jangkaan untuk menurun turut mempengaruhi harga minyak hari ini, menurut laporan oleh Institut Petroleum Amerika (API).
Pentadbiran Maklumat Tenaga (EIA) pula akan menerbitkan laporan inventori mingguannya malam ini yang dijangka akan turun sebanyak 1 juta tong pada minggu lalu daripada penurunan sebelumnya sebanyak 2.5 juta tong.


Mahu Trade Sesi New York? Ketahui Pergerakan Terkini Pasaran!

Sesi pasaran Eropah menyaksikan US dolar terus memperpanjangkan pengukuhannya di paras tertinggi 7 minggu berbanding pesaing utama.
Kebanyakan data ekonomi Amerika Syarikat yang kukuh telah menguatkan pandangan bahawa Federal Reserve (Fed) perlu menaikkan kadar faedahnya lebih tinggi dan membiarkannya lebih lama.
Ini dilihat dalam data terbaru yang diterbitkan pada Jumaat lalu, di mana perbelanjaan penggunaan peribadi (PCE), yang menjadi ukuran inflasi buat Fed, menunjukkan peningkatan 0.6% pada bulan lepas daripada 0.2% pada Disember.
Ekoran itu, US dolar mendaki lebih tinggi berbanding mata wang utama lain, menyaksikan indeks dolar didagangkan di atas paras harga 105.00 pada awal minggu ini.
Pengeluaran data barangan tahan lama AS pada sesi New York hari ini bakal menjadi tumpuan seterusnya pasaran.
 Meneliti perkembangan mata wang utama, euro kekal didagangkan lebih lemah selepas menyentuh paras terendah baharu 7 minggu berbanding USD pada pembukaan sesi Eropah.
Pound juga kekal diniagakan di bawah tekanan dengan pasaran terus mengikuti perkembangan dalam rundingan perjanjian pasca-Brexit antara UK dan Kesatuan Eropah (EU).
Yen pula bertahan daripada susut lebih rendah, melihatkannya didagangkan di paras terlemah 2 bulan berbanding greenback.
Selain itu, dolar Aussie dan kiwi kekal suram selepas kecundang lebih rendah di tengah-tengah penguasaan US dolar yang meluas.
Nak belajar trade forex bersama Team INTRADAY? Jom sertai program mentoring Hustle 24 Hour kami. Klik di sini untuk join.


Titik Mula Di $1.2700, GBP/USD Nak Pecut Ke Atas Atau Bawah?

Carta harga pasangan mata wang GBP/USD menyaksikan harga masih bermain di zon 1.27000 sehingga dagangan Rabu semalam.
Bergerak dalam julat sekitar 40 pips, kenaikan harga sekadar di paras 1.27350 dilihat tidak melepasi paras ketinggian hari sebelumnya (Selasa).
Selepas minit mesyuarat FOMC diterbitkan, US dolar dilihat mendapatkan semula pengukuhannya untuk menarik harga turun semula ke paras 1.27000.
Sekiranya US dolar terus mendominasi sehingga ke penghujung minggu, harga berisiko untuk jatuh ke paras lebih rendah.
Beberapa data penting Amerika Syarikat (AS) akan diperhati pada sesi New York malam nanti termasuk data pekerjaan ADP serta tinjauan sektor perkhidmatan AS.
Seterusnya, barulah tumpuan akan terarah pada data utama minggu ini iaitu laporan data pekerjaan NFP AS pada sesi New York esok hari (Jumaat).

Paras Moving Average 50 (MA50) pada rangka masa 1 jam di carta GBP/USD akan memberi isyarat awal untuk arah pergerakan harga selanjutnya.
 Menyambung dagangan pada sesi Asia pagi ini, harga bergerak perlahan di bawah paras MA50 tersebut mencadangkan penurunan harga bakal berlaku.
Sekiranya harga terus menjunam dari paras 1.27000, jangkaan penurunan harga akan menuju semula ke paras sokongan minggu lalu iaitu pada 1.26000.
Jika tembus lebih rendah, paras 1.25000 dilihat akan menjadi sasaran seterusnya untuk harga catatkan paras terendah terbaru 3 minggu.
Namun jika situasi berubah menyaksikan lonjakan pula yang berlaku, harga berpotensi untuk menuju sehingga ke paras rintangan yang dicapai pada minggu-minggu sebelum ini iaitu sekitar 1.28400.
Jika tembus lebih tinggi, harga akan mencatatkan rekod ketinggian terbaru sejak dagangan April 2022.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Draghi Menggesa Perubahan Struktur Pentadbiran Kerajaan di Zon Eropah

Polisi monetari yang longgar memberi peluang kepada Zon-Eropah untuk membuat perubahan yang perlu bagi melonjakkan pertumbuhan ekonomi apabila kadar faedah naik di masa hadapan. Hal ini dikatakan sendiri oleh Presiden ECB (European Central Bank) Mario Draghi pada Rabu.
“Kajian ECB mendapati tiada bukti yang meyakinkan bahawa kadar faedah tinggi akan membawa kepada lebih banyak perubahan,” kata beliau di Frankfurt. “Sebaliknya pula mendorong kepada perubahan di mana dalam situasi kadar faedah yang rendah.”
“Dengan polisi monetari yang akomodatif, kita sekarang mempunyai peluang untuk perubahan ini,” tambah beliau.
Draghi menggesa kerajaan bagi memastikan perubahan yang lebih menyokong perniagaan memberi faedah kepada semua orang.
 “Persepsi bahawa pertumbuhan tidak memberi faedah kepada semua orang telah menghasilkan persepsi bahawa sesetengah golongan ketinggalan di belakang.”
Draghi telah beberapa kali menegaskan agar kerajaan membuat perubahan struktur: mengurangkan birokrasi, red-tape dan mengurangkan peraturan yang ketat dalam menjalankan operasi kerajaan dan pengambilan pekerja.
Dalam ucapannya pada hari ini, beliau tidak memberi komen tentang masa depan polisi monetari ECB di mana bank pusat ketika ini menjalankan pembelian bon sebanyak 60 billion euro sebulan. Keputusan dalam mengurangkan pembelian bon ini dijangka dibuat pada mesyuarat 26 Oktober.
Untuk rekod, ECB menjalankan polisi monetari kepada 19 negara yang menggunakan matawang yang sama (euro).


Harga Minyak Mentah Kekal Sekitar $50 Satu Tong Pada Sesi Asia

Harga minyak menurun sedikit pada pasaran Asia pagi ini dengan fokus di berikan kepada perkiraan jumlah pelantar minyak terkini oleh Baker Hughes esok.
Di New York Mercantile Exchange (NYME), harga minyak mentah bagi bulan September menurun 0.30% setong kepada 49.45 setakat jam 10.30 pagi, manakala minyak brent di London Intercontinental Exchange pula susut 0.31% kepada $52.20
Perkiraan jumlah pelantar minyak antara penentu kepada pengeluaran minyak di US, dengan kedua-dua jumlah tersebut stabil, harga minyak masih berada menghampiri sekitar $50 setong.
Walapun pengurangan data bekalan minyak US semalam lebih sedikit daripada jangkaan, minyak mentah masih berjaya tutup pada paras tertinggi bagi hari Rabu
 Hal ini di sebabkan oleh sokongan para pelabur terhadap data bekalan minyak secara keseluruhannya menurun lima minggu berturut-turut di samping aktiviti penapisan semakin meningkat.
Selain itu, harga pasaran turut terkesan dengan bekalan minyak dunia daripada OPEC yang semakin meningkat.
Menurut laporan dari Thomson Reuters Eikon, penghantaran minyak mentah oleh OPEC dan Rusia bagi bulan Julai tidak termasuk bekalan saluran paip telah mencecah paras tertinggi 2017 dengan jumlah 32 billion tong sehari meningkat daripada 30.5 billion tong pada bulan Januari.
Bank pelaburan Goldman Sachs US menyebut pada awal minggu ini, harga minyak kini berjaya stabil sekitar $50 setong.


USD Berdarah Menuju Dagangan Hujung Minggu!

Kesuraman menyelubungi dagangan US dolar pada hari Jumaat selepas raja mata wang itu susut lebih rendah susulan data tuntutan pengangguran Amerika Syarikat yang melonjak ke paras tertinggi 2021.
Walaupun hanya satu data itu sahaja, tetapi pasaran menganggapnya sebagai petanda bahawa ekonomi AS semakin perlahan dan kadar faedah Federal Reserve (Fed) telah memuncak.
Pelabur kini mengurangkan kemungkinan untuk kenaikan kadar sebanyak 25 mata asas pada minggu depan kepada 26%, menurut alat CME FedWatch.
Bagaimanapun, masih ada satu lagi data yang perlu dilihat oleh pelabur yang paling utama iaitu laporan inflasi pengguna pada Selasa minggu depan sebelum keputusan mesyuarat polisi FOMC awal pagi Khamis.
Susulan penyusutan greenback, mata wang euro dan pound melonjak ke paras tertinggi dua minggu dan tiga minggu berbanding US dolar masing-masing.
 Pelabur euro nampaknya mengetepikan data yang menunjukkan Zon Eropah telah memasuki kemelesetan susulan dua bacaan penguncupan berturut-turut dalam data keluaran dalam negara kasar (KDNK).
Sementara itu, dolar Aussie terus melanjutkan pengukuhan untuk didagangkan pada paras terkuat empat minggu, manakala dolar New Zealand pula stabil di paras tertinggi satu minggu berbanding greenback.
Dolar Kanada pula kekal kukuh di paras ketinggian empat minggu berbanding US dolar menjelang penerbitan data pekerjaan Kanada pada sesi New York akan datang.
Mata wang yen turut meraih pengukuhan berikutan kelemahan US dolar dengan pelabur kini memberi tumpuan kepada mesyuarat Bank of Japan (BOJ) pada minggu depan.
Dalam pada itu, mata wang swiss franc melonjak tinggi selepas pengerusi Swiss National Bank (SNB) menegaskan komitmennya untuk memerangi inflasi yang degil, sekali gus ditafsirkan oleh pelabur bahawa bank pusat itu akan menaikkan kadar faedah.
Anda juga boleh mengintai peluang-peluang yang disajikan oleh INTRADAY melalui program komuniti, pendaftaran akaun trading dan bermacam-macam lagi. Untuk info lanjut, KLIK DI SINI.


Analisis teknikal OIL – Timeframe H1 – 17/1/2018

Harga OIL akhirnya berjaya mencapai target bullish ke sekitar harga 64.64 dengan membentuk new HH(rujuk analisis 10/1/2018) dan ia mulai melakukan ‘rejection’ bearish sejak semalam. Secara teknikal, OIL berpotensi untuk bearish jika diperhatikan di timeframe daily dimana ia membentuk bearish engulfing. Sekiranya breakout Key Support Zone 63.14/00 ini, target bearish seterusnya yang akan dicapai adalah 62.20 atau lebih rendah ke 61.40.
 Oleh itu, selagi ia tidak breakout trendline bearish H1 dan juga Key Resistance 64.64 ini, kebarangkalian masih tinggi untuk ia mulai bearish ketika ini. Walaubagaimanapun, jika ia gagal untuk breakout Key Support, ia akan mulai menguji semula harga sekitar Key Resistance 64.64.
Jadi, sesuaikan dengan trading plan anda!


Analisis Teknikal EUR/USD – Timeframe H1 – 3/12/2018

Persidangan G20 pada hujung minggu lalu memberikan tanda-tanda yang positif dalam pasaran semasa di mana Amerika Syarikat dan China dilaporkan berdamai dan menghentikan siri berbalas serangan tarif ke atas barangan import mereka. Oleh itu, sentimen pasaran dilihat kembali pulih dan ini menunjukkan matawang dollar USD bakal didagangkan lemah buat masa terdekat ini. Pasaran akan memberi tumpuan kepada data indeks pembuatan di zon Eropah yang akan dikeluarkan pada petang ini sementara pada malam pula, data PMI pembuatan ISM di Amerika Syarikat akan menjadi perhatian. Jika diimbas kembali dagangan pada chart pasangan matawang EUR/USD pada Jumaat lalu, harga menunjukkan penurunan sehingga 90 pips menjelang persidangan G20 hujung minggu itu.
Pada pembukaan sesi pasaran Asia pagi ini pula, dilihat terhadap jarak (gap) pada pembukaan harga sebagai permulaan dagangan minggu ini berikutan kelemahan nilai matawang USD. Harga yang bergerak di sekitar paras Magic Pivot 1.1341 hari ini dilihat mula membuat kenaikan dan menuju ke paras resistance 1.1377 (MagicR1). Jika harga dilihat terus membuat kenaikan melepasi paras tersebut, berkemungkinan harga bakal naik menguji paras resistance pada 1.1436 (MagicR2) sebelum kenaikan harga seterusnya pula akan menguji paras ketinggian harga pada chart EUR/USD di sekitar paras resistance 1.1472 (MagicR3).
Namun, jika harga kembali membuat penurunan lebih rendah dari paras Magic Pivot hari ini, paras awal yang dilihat akan dituju harga adalah ke paras support 1.1282 (MagicS1). Penurunan harga yang diteruskan dijangka akan menuju pula ke paras support 1.1246 (MagicS2). Sedikit rendah dari paras tersebut dilihat paras support yang gagal ditembusi harga ketika diuji pada dagangan pertengahan November lalu dan jika harga berjaya breakout paras tersebut, penurunan harga boleh mencecah ke paras support sekitar 1.1187 (MagicS3).
 Diingatkan bahawa minggu ini pasaran akan memberi tumpuan terhadap laporan data NFP pada penghujung minggu ini dan berkemungkinan pergerakan harga agak tidak menentu. Kawal risiko dagangan anda dengan melihat paras-paras terbaik untuk posisi dagangan pada chart EUR/USD dengan panduan indicator Moshed Magic Line.

Paras support: 1.1282, 1.1246, 1.1187.
Paras resistance: 1.1377, 1.1436, 1.1472.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


GBP/USD Mula Menunjukkan Penurunan Pada Dagangan Sesi Eropah

Setelah mencatatkan kenaikan ketara pada dagangan awal minggu, Pound Sterling mula menunjukkan penyusutan pada sesi Eropah hari ini.
Penyusutan dagangan matawang British tersebut dipercayai dipengaruhi oleh hasil tinjauan undian pilihan raya UK dalam laporan terbaru.
Data menunjukkan perbezaan peratusan undian semakin hampir dengan undian masih didahului oleh Parti Konservatif pada 43% manakala Parti Buruh dengan 32% semakin merapatkan jurang undian.
Laporan tinjauan tersebut mengundang kebimbangan pelabur menjelang pilihan raya yang semakin hampir.
Dapat dilihat pergerakan harga pada carta pasangan matawang GBP/USD, harga mula menunjukkan penurunan pada sesi Eropah selepas pergerakan mendatar harga sejak awal sesi Asia bermula.
Penurunan harga sekitar 30 pips tersebut menguji paras sokongan Moving Average 50 (MA50) sekitar paras 1.28700 yang berada pada zon tumpuan harga.
Penurunan lebih rendah dari garisan MA50 bakal menekan harga menuju paras 1.28200 yang merupakan zon RBS (resistance become support) pada carta GBP/USD.
 Paras support lebih rendah pada 1.27700 bakal menjadi destinasi penurunan harga yang seterusnya.
Namun jika harga kembali melonjak semula, kenaikan harga dijangka akan menuju zon resistance yang diuji harga minggu lalu pada paras ketinggian 1.29700.
Kenaikan melepasi paras ketinggian tersebut akan menguji pula resistance pada paras tumpuan 1.30000.
Terus ikuti perkembangan semasa Brexit dan kenyataan oleh Perdana Menteri UK Boris Johnson bagi memantau pergerakan matawang Pound Sterling dalam pasaran.
Pantau juga data keyakinan penggunan Amerika Syarikat yang akan diterbitkan malam ini yang turut akan mempengaruhi pergerakan harga pada carta GBP/USD sesi New York nanti.
Lihat gambar carta pasangan matawang GBP/USD di bawah untuk rujukan analisis teknikal anda.


Analisis GOLD – Harga Mula Perlahan Di Atas Paras $1,800 Nantikan Isyarat Lebih Jelas

Lonjakan harga emas pada sesi Eropah semalam gagal bertahan lebih lama apabila pelabur terpaksa akur melihatkan kejatuhan semula emas pada awal dagangan sesi New York.
Pada carta harga XAU/USD yang mengukur nilai emas berbanding US dolar semalam melihatkan kenaikan harga sehingga mencapai paras ketinggian 1818.00 untuk rekod tertinggi 3 minggu.
Namun harga menjunam semula sehingga ke bawah paras 1800.00 semula melenyapkan senyuman di wajah para pelabur emas.
Sentimen pasaran berisiko minggu ini mendorong tarikan pemain pasaran ke arah aset lebih selamat dengan komoditi serta mata wang safe-haven mula menunjukkan peningkatan di penghujung minggu.
Emas di antara yang menjadi tumpuan dijangka untuk meningkat lebih tinggi selepas kenaikan sebelum ini berjaya melepasi paras harga 1800.00.
Namun harga masih berlegar di sekitar zon tersebut bersambung pada dagangan Jumaat sementara pelabur masih menantikan isyarat lebih jelas untuk arah pergerakan harga selanjutnya.
 Sekiranya kenaikan harga berjaya diteruskan semula, zon harga 1820.00 dilihat masih menjadi zon tumpuan terhampir yang akan diuji terlebih dahulu sebelum trend bullish lebih jelas akan mendorong kenaikan harga emas menuju zon SBR (support become resistance) pada 1850.00.
Sebaliknya, jika pelabur memperoleh petunjuk untuk kejatuhan harga lebih rendah semula, paras 1765.00 akan kembali menjadi tumpuan selepas kenaikan harga di atas paras tersebut minggu lalu.
Zon support lebih rendah dilihat pada 1745.00 sekiranya penurunan harga masih diteruskan.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Belum Habis Mendaki, GBP/USD Catat Paras Tertinggi 5 Minggu

Pound Sterling kekal meneruskan pengukuhan sehingga dagangan sesi New York semalam selepas Perdana Menteri UK, Boris Johnson mengumumkan sekatan sistem 3 peringkat sebagai langkah membendung penularan pandemik.
Tambahan, perbincangan berkenaan polisi bank pusat, Bank of England (BOE) menyatakan bahawa pelaksanaan kadar faedah negatif masih lagi akan dinilai namun tidak melihat untuk pelaksanaan pada masa terdekat.
Ini menjadi faktor menyokong pengukuhan semula Pound di sesi New York selepas pamerkan prestasi yang lemah pada sesi sebelumnya.
Pelabur akan menantikan laporan data pekerjaan UK di awal pembukaan sesi Eropah sebentar lagi yang bakal mempengaruhi dagangan Pound.
Pada carta harga pasangan matawang GBP/USD, harga telah menunjukkan penurunan hampir ke paras 1.3000 pada zon RBS (resistance become support) sebelum kenaikan semula harga sekitar 76 pips mencatatkan paras ketinggian terbaru 5 minggu mencecah 1.30800.
Harga kemudian bergerak perlahan sebelum menutup dagangan sesi New York sekitar 1.30600.
Bersambung pada sesi Asia pagi ini, harga kembali membuat penurunan sekitar 30 pips berikutan pengukuhan yang dipamerkan US dolar berikutan beberapa faktor yang dilihat meningkatkan risiko dalam pasaran.
 Namun, harga yang masih berlegar di atas paras sokongan Moving Average 50 (MA50) pada pergerakan di rangka masa 1 jam harga masih memberi isyarat trend bullish.
Kenaikan akan terus dijangkakan melepasi paras ketinggian yang dicapai semalam dan menuju zon resistance 1.31500-1.32000.
Sebaliknya, jika harga kekal membuat penurunan, zon RBS 1.30000 akan menjadi paras terhampir diuji.
Sekiranya harga berjaya melepasi zon tersebut, pelabur akan menilai perubahan trend bearish yang berlaku akan mendorong harga ke paras lebih rendah berkemungkinan menuju zon RBS 1.29000.
Lihat gambar carta pasangan matawang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI